Калифорнияда отишма уюштирганлардан 2 нафари ўлдирилди\n08:34 / 03.12.2015\nAssociated Press агентлиги хабарига кўра, Калифорния штатининг Сен-Бернардино шаҳарчасидаги жисмоний имконияти чекланганлар марказига бостириб кириб, одамларни ўққа тутган жиноятчиларнинг 2 нафари йўқ қилинган.\nМаҳаллий полициянинг билдиришича, ҳужум қилувчилар ҳарбий кийимда бўлган. Ўлдирилганларнинг бири аёл, иккинчиси эркаклиги айтилган.\nБундан олдинроқ, Калифорния полициясидан қочаётган жиноятчилар бомба портлатишгани хабар қилинганди.\nМҚБ бу ҳаракатнинг террорчиликка алоқадорлиги ҳақидаги маълумотларга муносабат билдирмаган.\n3 декабрга ўтар кечаси Калифорния штатининг Сан-Бернардино шаҳарчасида (Лос-Анжелес яқинида) номаълум шахслар жисмоний имконияти чекланган кишилар учун марказ ҳудудига бостириб кириб, тартибсиз равишда ўт очишган. Бу отишма натижасида 14 киши ҳалок бўлган ва 17 киши яраланган.\nДастлабки маълумотларда ҳужум қилувчи гуруҳ 3 кишидан иборат бўлгани айтилганди.


Жорий йилнинг 8-14 ноябрь кунлари бутун мамлакатимиз бўйлаб “Ходимларни ижтимоий ҳимоя қилиш ва меҳнатни муҳофаза қилиш ҳафталиги” муваффақиятли ўтказилмоқда. Мазкур ҳафталик 11 ноябрь – Касаба уюшмалари куни байрами билан ҳамоҳанг тарзда нишонланаётгани аҳамиятга моликдир.\nКучли ижтимоий йўналтирилган сиёсат олиб бориш, бунда одамларнинг дарду ташвишларини, уларни ўйлантираётган муаммоларнинг илдизларини аниқлаш, тезкор, тўғри ва самарали ечим топиш Президентимиз Шавкат Мирзиёев ташаббуси асосида олиб борилаётган янгиланиш жараёнларида устувор аҳамият касб этмоқда.\nМамлакат етакчисининг жорий йил 6 ноябрдаги Президентлик лавозимига киришиш тантанали маросимига бағишланган Олий Мажлис палаталари қўшма мажлисидаги нутқида ижтимоий соҳа ривожига алоҳида эътибор қаратгани бежиз эмас, албатта. Бунда меҳнаткашларнинг ҳуқуқ ва манфаатларини таъминлаш, улар учун муносиб меҳнат, турмуш шароитини яратиш, меҳнатини муносиб рағбатлантириш масаласига устувор аҳамият қаратилмоқда.\nЮртимизда Касаба уюшмалари куни 11 ноябрга қадар, ушбу сана арафасидаёқ юксак савияда нишонланмоқда. Ўзбекистон касаба уюшмалари Федерацияси томонидан мазкур байрамни ғоят кўтаринки, юксак савияда нишонлаш учун кенг қамровли ишлар амалга оширмоқда.\nМамлакатимиз касаба уюшмалари тизимида ўз сафида 5,5 миллион нафардан зиёд аъзоларни бирлаштирган 33 минг 356 та бошланғич ташкилот фаолият кўрсатмоқда. Тизимда жами 6 минг 700 дан ортиқ ходим ва жамоатчилик асосида 300 мингга яқин фаоллар самарали ишлаб келмоқда.\nИлк марта Ҳукумат, иш берувчилар конфедерацияси ва Касаба уюшмалари Федерацияси ўртасида Бош келишув, 14 та ҳудудий ва 107 та тармоқ келишуви тузилди. Ходимлари касаба уюшмаларига аъзо бўлган барча ташкилотларда жами 109 мингдан ортиқ жамоа шартномалари расмийлаштирилди. Улар асосида йил давомида 1та ходимни ижтимоий қўллаб-қувватлаш соҳасига ўрта ҳисобда сарфланадиган маблағ миқдори 5 маротаба оширилди. Тизимда 14 та соғломлаштириш масканлари қурилди, 2 та санаторий ва 3 та болалар оромгоҳи реконструкция қилинди. Бунинг натижасида мавжуд 24 та санаторийда йилига қўшимча 34 минг (жами 150 минг) нафар ходимни соғломлаштириш имконияти яратилди.\nМеҳнаткашларни санаторийларда соғломлаштириш, уларнинг фарзандларини болалар оромгоҳларида дам олдириш, эҳтиёжманд оилалар учун тарихий шаҳарларга саёҳатлар уюштиришга катта эътибор қаратилмоқда. Меҳнатни муҳофазалаш юзасидан 16 мингга яқин корхона ва ташкилот фаолияти ўрганилди. Унинг натижалари бўйича аниқланган 61 мингдан ортиқ камчиликлар бартараф этилди.\nХодимларнинг бузилган ҳуқуқларини тиклаш юзасидан иш берувчиларга 2 минг 295 та тақдимнома, судларга 765 та даъво аризаси киритилди ва ходимлар фойдасига 13,6 миллиард сўмдан ортиқ маблағ ундирилди ва 13 минг 471 нафар ходимнинг ҳуқуқлари тикланди. Пахта йиғим-терим мавсумида теримчилар учун шароитлар яратиш, болалар меҳнати ва мажбурий меҳнатнинг олдини олиш юзасидан миллий мониторингини амалга ошириш тизими йўлга қўйилди.\n“Аёллар дафтари” билан ишлаш тизими жорий этилиб, ўтган давр мобайнида мутасадди вазирлик, идора ва ташкилотлар билан ҳамкорликда 900 минг нафарга яқин хотин-қизнинг муаммолари ҳал этилди. Ташкил этилган “Ишонч қўнғироғи” асосида опа-сингилларимиздан келиб тушган мурожаатларнинг барчасига ижобий ечим топилаётир.\nКасаба уюшмалари куни арафасида барча меҳнат жамоаларида спорт мусобақалари, маърифий тадбирлар бўлиб ўтмоқда. Узоқ йиллар давомида турли жабҳаларда ҳалол ва самарали меҳнат қилган ходимлар хонадонига бориб, уларга совғалар топширилмоқда. Айни пайтда касаба уюшмалари тизими олдидаги янги вазифалар белгиланмоқда. Буларнинг барчаси мамлакатимизда инсон қадри олий қадрият эканининг амалдаги яна бир ёрқин намунасидир.


Мен кузатиб келган вазиятга дангал баҳо беришни истайман: Фарғона вилояти ҳокими узр сўраши керакми? Жавобни жуда тезлик ва топқирлик билан бермайлик, аввало, бунгача билдирилган мулоҳазаларга тўхталишни лозим топиб, бирма-бир таҳлилга киришайлик.\nҲоким ким ўзи?\nҲоким (араб тилидан олинган) энг биринчи навбатда, қарор қабул қилувчи, бошқарувчи, деган маъноларни англатади. Шунингдек, қадимий араб луғатларида ҳимояловчи, (мол-мулк) эгалик қилувчи кишилар ҳам ҳоким деб эътироф этилган. Ўзбек тилининг изоҳли луғатида ёзилишича, ҳоким қадим даврдан шаҳар ва унинг атрофидаги қишлоқлар устидан олий ҳукмдорнинг амрини ўтказиш учун белгилаб қўйилган амалдор. Кейинчалик бу ном билан собиқ Туркистон ўлкасидаги айрим шаҳар ёки музофотларда чор ҳукуматининг сиёсатини ўтказиб келган амалдорга нисбатан қўлланган.\nМустақил Ўзбекистоннинг илк йилларида барча нарсани ўз номи ва миллий қадриятлар уйғунлигида аташ бошланди. Шундай қилиб, вилоят, шаҳар ва туманларда биринчи раҳбарлик лавозимида ишлайдиган шахсни ҳоким, деб атадик. Аммо, бу демократик ривожланиш йўлидан юз буриб, феодал ҳокимиятга қайтишимизни англатмайди. Бу номни амалга қайтиши бир зўравон хоҳласа, ўқитувчини уриши, ҳокимлар истаса ҳазор-баҳазор сўкиш, халқни қадрсиз қилиши учун эмас.\nҲоким кимлигини соддароқ қилиб айтганда, у - халқнинг хизматкори. Ҳоким - халқ тўлаган солиқ ва тўловлар ортидан маош олиб, ишга ёлланган ишчи. У халқ ишонч билдирган кишининг ҳудудлардаги ёрдамчиси, миллат етакчиси сифатида сайланган шахснинг сиёсатини жойларда таъминлаш учун кафил бўлувчи амалдор.\nАмалда қандай бўляпти?\nСайхунобод тумани собиқ ҳокими Эгамбердиев муштумзўрлик қилгани учун лавозимидан озод этилди, Андижон шаҳар ҳоким Раҳматуллаев эса сўконғичлиги учун жазога тортилди. Энди Фарғона вилояти ҳокими Ғаниев ўз вилоятдошларидан айримларини сўкди. У энди тошлоқликларни «ҳароми» деб таҳқирлаб, ҳажга юбормаслигини айтиб дўқ қилиши, ажратилган ёрдам пулини миннат қилгани учун узр сўраши керакмасми?\nМаҳаллий «оқловчи журналистлар» унинг қаттиқўл ва тартибли раҳбар эканини минг бор таъкидлагани билан масаланинг аниқ моҳияти қуйидагича: у ҳар бир ҳаракати ва сўзи учун халқ олдида жавобгар. «Оқ тепа лаваш» билан юз берган ҳолат эсингиздан чиқиб улгурмаган бўлса, бошқарувчининг оқилона қарорини олқишлайман. Негаки, вақтида аниқланган камчиликни ўз номи билан атаган иш бошқарувчи хатони тан олди, эндиликда бундай вазиятга тушмаслик учун қаттиқ тиришиб ишлашини бош эгиб билдирди. Офарин! Гап шундаки, «Оқ тепа лаваш» учун харидор пошшо, ҳоким учун халқ «ялангоёқ»ми?\nНега давлат ва халқ бир кемада эмас?\nДўппини ечингда, бир четга қўйиб, жавоб беринг: нега давлат ва халқ ўртасида кўринмас парда пайдо бўлган? Нега улар бир кемада эмас? Масалан, мен бозорга отланган аёлнинг хурсандчилигини юзидан сезаман, аммо давлат идорасига иши тушган киши эса афти бужмайиб эшикдан чиқиб келади. Ахир, шу биноларда ҳам биздек «қора» халқ вакиллари ишлайди, улар ҳам бизнинг ака-ука, опа-сингилларимизку.\nАслида, давлат хизматчиси ваколатини ўз бурчидан устун қўйиши ҳаддан ташқари кўпайиб кетди. Унинг битта имзоси катта кучга эгалиги унга қўшимча «қанот» бахшида этиб, сўзини қудратли қилиб қўйди. Бир тарафдан коорпоратив манфаатлар идоралараро масъулиятни сусайтириб, назорат ва тафтишни ҳам кучсизлантирди. Халқ буни ич-ичида сезади, лекин гапиришдан фойда қолмаганини биларди.\nСўнгги йилда омманинг қалбида яна умид шамчироғи ёнди, улар ҳукумат ислоҳотларига катта қизиқиш билан боқади. Президентнинг ҳар бир янги қарорини муҳокама этиб, тушуниб етишга уринади. Бир оғиз суҳбатга ташна оломон янги мулоқот кунларини кутишни бошлади. Ғаниевнинг ҳаракати нимага олиб келди? Биргина вилоят ҳокимининг ўз мансаби номуносиб сўзлари яна барчасини йўққа чиқарадими? Давлатимиз ҳақиқий кураш майдонига, ислоҳотлар ва ўзгаришлар даврига қадам қўймоқда. Шундай экан, сизга маош бериб келаётган халқ олдида ёруғ юз билан юриш учун жаноб ҳоким, узр сўранг. Сиз халқнинг қайта уйғонган ишончини ўчиришга ҳақингиз йўқ!\n20:25 / 20.04.2021\nПрезидент: Картошкани ҳалигача катта ҳажмда импорт қиляпмиз, ер ажратилган, аммо ҳосилдорлик паст\n10:59 / 05.02.2021\nШавкат Мирзиёев Шуҳрат Ғаниев ҳақида: «У кимгадир ёқади, кимгадир ёқмайди. Лекин садоқати бор одам»


Бугун Исроил ва Ғазо ўртасидаги Эрез чегара текширув пункти яқинидаги саноат зонасида бир фаластинлик ўзини-ўзи портлатиб юборди.\nБунинг оқибатида камида тўрт одам яраланди. Хамас ва Ал-Ақса гуруҳлари мазкур ҳужум масъулиятини ўз зиммаларига олдилар.\nИсроилнинг қутқарувчи гуруҳи яраланган одамлардан бирининг аҳволи оғир эканини билдирди. Ҳужум Исроил қамоқхоналаридаги маҳбуслар билан бирдамлик кунида содир этилди.\nБугун Ғазо Сектори ва Ғарбий соҳилда минглаб фаластинлик Исроилга қарши зўравонлик содир этганликда гумон қилиниб қамоқда сақланаётган тахминан етти минг фаластинлик озод этилишини талаб қилиб норозилик намойиши ўтказдилар.


14:05 / 12.02.2020 2859 pdf Ўқиш режими + -\nَنْ أَنَسٍ عَنِ النَّبِيِّ صلى الله عليه وسلم قَالَ: يَخْرُجُ مِنَ النَّارِ مَنْ قَالَ لَا إِلَهَ إِلَّا اللهُ وَفِي قَلْبِهِ وَزْنُ شَعِيرَةٍ مِنْ إِيمَانٍ، وَيَخْرُجُ مِنَ النَّارِ مَنْ قَالَ لَا إِلَهَ إِلَّا اللهُ وَفِي قَلْبِهِ وَزْنُ بُرَّةٍ مِنْ إِيمَانٍ، وَيَخْرُجُ مِنَ النَّارِ مَنْ قَالَ لَا إِلَهَ إِلَّا اللهُ وَفِي قَلْبِهِ وَزْنُ ذَرَّةٍ مِنْ إِيمَانٍ. قَالَ أَبُو سَعِيدٍ: فَمَنْ شَكَّ فَلْيَقْرَأْ\nﭶ ﭷ ﭸ ﭹ ﭺ ﭻﭼ\n«Набий соллаллоҳу алайҳи васаллам: «Ким «Лаа илааҳа иллаллоҳу» десаю, қалбида арпа дони вазнича иймони бўлса, дўзахдан чиқади. Ким «Лаа илааҳа иллаллоҳу» десаю, қалбида буғдой донаси вазнича иймони бўлса, дўзахдан чиқади. Ким «Лаа илааҳа иллаллоҳу» десаю, қалбида зарра вазнича иймон бўлса, дўзахдан чиқади», дедилар.\n«Ким шак қилса: «Албатта, Аллоҳ зарра мисқолича зулм қилмас», оятини тиловат қилсин», деди».\nПайғамбаримиз соллаллоҳу алайҳи васаллам бу ҳадиси шарифда иймоннинг аҳамиятини, унинг катта-кичик бўлишини, охир-оқибат ўз эгасининг дўзахдан халос бўлишига сабаб бўлишини баён қилмоқдалар. Пайғамбаримиз соллаллоҳу алайҳи васалламнинг: «Ким «Лаа илааҳа иллаллоҳу» деса, деганларидан «Муҳаммадур Расулуллоҳ»ни айтмаса ҳам бўлаверар экан, деган маъно чиқмайди. Одатда, «Лаа илааҳа иллаллоҳ» бор жойда албатта, «Муҳаммадур Расулуллоҳ» ҳам борлиги маълум ва машҳур бўлганидан, гапнинг қисқаси айтиб қўйилган, холос.\nЯъни, ким бу ҳадисда айтилган маънога шубҳа қилса, Нисо сурасидаги мазкур оятни тиловат қилсин.\nАллоҳ таоло мазкур оятда айтади:\n«Албатта, Аллоҳ зарра мисқолича зулм қилмас. Агар яхшилик бўлса, бир неча бор кўпайтирур ва Ўз ҳузуридан улуғ ажр берур» («Нисо» сураси, 40-оят).\nЯъни, инсоннинг бу дунёда қилган ишлари ҳисоб-китобсиз қолмайди. Аллоҳ мутлақ адолат ила ҳукм қилади. Ҳаммага қилган амалига, ишига яраша беради. Ҳеч кимга заррача зулм этмайди.\n«Албатта, Аллоҳ зарра мисқолича ҳам зулм қилмас».\n«Агар яхшилик қилган бўлса, бир неча бор кўпайтирур».\nҚуйидаги ривоятни ўргансак, бу оятнинг маъноси яна ҳам равшанлашади.\nИбн Аби Ҳотим қилган ривоятда Абдуллоҳ ибн Масъуд розияллоҳу анҳу қуйидагиларни айтдилар: «Қиёмат куни банда, у эркак бўлсин, аёл бўлсин, олиб келинади-да, аввалгию кейинги барча халойиқнинг олдида бир жарчи: «Манави фалончи пистончи ўғли. Кимнинг унда ҳаққи бўлса, келиб олсин», деб жар чақиради. Аёл киши отамда, онамда, акамда, эримда ҳаққим бўлса эди, деб орзу қилади, – деб туриб, «У кунда улар орасида насаблар ҳам йўқ ва бир-бирларидан сўраша олмайдилар ҳам» оятини ўқидилар ва сўзларида давом этиб: – Аллоҳ Ўз ҳаққидан хоҳлаганини кечади. Одамларнинг ҳаққидан ҳеч нарсани кечмайди. Кейин одамларга юзланади. «Одамларга ҳақларини беринглар», дейди. У: «Эй Роббим, дунё тугади-ку, қандай қилиб уларнинг ҳақларини бераман?» дейди. Аллоҳ: «Яхши амалларидан олиб, ҳар бир ҳақ эгасига кўрган зулмига яраша беринглар», дейди. Агар банда Аллоҳга дўст бўлса, заррача яхшилиги ортиб қолса ҳам, уни Аллоҳ бир неча бор кўпайтириб, ўшанинг савобидан жаннатга киритади». Сўнгра Абдуллоҳ ибн Масъуд розияллоҳу анҳу: «Албатта, Аллоҳ заррача ҳам зулм қилмайди. Агар яхшилик бўлса, бир неча бор кўпайтирур», оятини ўқидилар ва сўзларида давом этдилар: «Агар банда бадбахт бўлса, фаришта: «Эй Роббим, бунинг яхшиликлари тамом бўлди ва кўп даъвогарлари бор», дейди. Аллоҳ: «Талабгорларнинг ёмонликларидан олиб, бунинг ёмонликларига қўшинглар. Сўнгра унга дўзахдан жой беринглар», дейди», дедилар.\nАммо бахтлиларнинг яхшиликларини кўпайтириш билан кифояланиб қолинмайди. Бунинг устига энг катта мукофот ҳам берилади. Аллоҳ уларга:\n«Ўз ҳузуридан улкан ажр берур».\nБу улкан ажрдан мурод жаннатдир.\nАллоҳ таоло зарра мисқолидаги нарсанинг ҳам жазо ёки мукофотини беришни эълон қилиб турганда ундан каттароқ нарсаларнинг оқибати нима бўлишини ақли бор банда ўзи билиб олаверади.\nУшбу ҳадиси шариф шаҳодат калимасининг фазли ва аҳамияти нақадар улуғ эканлигини билдириш билан бирга, «Шаҳодат калимасини айтса бўлди, бошқаси ортиқча», дейдиган жоҳилларга қарши кучли ҳужжат ҳамдир. Чунки «Лаа илааҳа иллаллоҳу»ни айтган киши дўзахдан чиқади, деганларидан ўша одамнинг дўзахга тушиши маълум бўлади. Демак, ким шаҳодат калимасини айтиб, иймонга кирсаю, кейин баъзи бир гуноҳларни қилса, дўзахга кирар экан.\nМусулмонлар жумҳурининг иттифоқ қилишича, осий мўмин дўзахга тушади ва қилган гуноҳига яраша азобини тортади. Сўнгра дўзахдан чиқади. Дўзахга тушиш у ёқда турсин, жаннатга кириш учун бир оз кутиш ҳам катта ҳижолатга сабаб бўлади. Шундан кейин ҳам баъзи одамларнинг «Барибир дўзахдан чиқилар экан-ку» деб, баъзи гуноҳ ишларни қилишларини тушуниш қийин.\n1. Шаҳодат калимасининг улуғлиги.\n2. Ким шаҳодат келтирган бўлса, охир-оқибат дўзахдан чиқиши.\n3. Шаҳодат калимасини айтишнинг ўзи кифоя қилмай, қалбда иймон бўлиши ҳам шартлиги.\n4. Қалбдаги иймон заррача, буғдой ёки арпа донича ҳам бўлиши, яъни жуда кичик бўлиши ҳам мумкинлиги.\n5. Мўминлар ҳам осий бўлсалар, дўзахга тушадилар.\n6. Гуноҳи кабира қилган мўмин кофир бўлмаслиги ва дўзахда абадий қолмаслиги.\nFarxod 05:00 / 07.04.2020\nАлҳамдулиллаҳ шаҳодат калимасини нечоглик улуглигини аниқ равшан билиб олдим. Аллоҳ рози болсин сизлардан жудаям жудаям фойдали сайт\nМаймуна Бинти Ҳорис розияллоҳу анҳонинг фазллари (учинчи мақола)\n11:02 / 12.02.2020 1343\nАбу Нуъайм Асфаҳонийга шогирдлари йўлда кетишда дарс топшириб боришгани\n16:30 / 12.02.2020 815\nҲадис дарслари (137-дарс). Қалбда бировга нисбатан ғиллу ғаш сақламаслик\nАнас розияллоҳу анҳудан ривоят қилинади.Расулуллоҳ соллаллоҳу алайҳи васаллам.Эй болам, агар эртаюкеч бировга нисбатан қалбингда ғиллу ғаш бўлмаслигига қодир давоми...\n1577 14:00 / 19 май\n2045 14:01 / 05.08.2020\nҲадис дарслари (150-дарс). Сабр (учинчи мақола)\n3. .Бир бандага Аллоҳ молни ризқ қилиб берибди, аммо илмни бермабди. У илмсиз равишда молини тўғри келган томонга сочади. У билан Роббисига тақво қилмайди. Силаи давоми...\n1162 17:02 / 18 август\nАллоҳга тавба қилишнинг фазли (11-тавсия)\nАллоҳга тавба қилишнинг фазли 11тавсия Ағарр ибн Ясор Музаний розияллоҳу анҳудан ривоят қилинади.Расулуллоҳ соллаллоҳу алайҳи васаллам .Эй одамлар, Аллоҳга тавба давоми...\n3533 05:00 / 28.02.2017\n90458 11:56 / 10.10.2018


Путин билан кўришган роботни Tesla автопилоти уриб «ўлдирди» (+видео) - Terabayt.Uz\nПутин билан кўришган роботни Tesla автопилоти уриб «ўлдирди» (+видео)\nЛас-Вегас шаҳридаги CES 2019 кўргазмасининг очилиши арафасида антиқа авария юз берди. Ҳайдовчисиз – автоном режимда кетаётган Tesla электромобили Россиянинг Promobot компанияси роботини уриб кетди.\nЎҚИНГ: Россиялик мактаб ўқувчилари Tesla ҳимоясини бузиб, ядро ҳужумини тўхтатиб қолишди!\nАйтиш керакки, Promobot роботи 2017 йили жуда машҳур бўлган – ўшанда уни Россия президенти билан «таништиришган», робот Владимир Путин билан чўл олишиб кўришган ҳам эди.\nЎҚИНГ: Сир очилди: нега Путин умуман смартфон ишлатмайди?\nTesla Model S ичида йўловчи, аниқроғи – компания ходими ҳам бўлган, аммо айни ўша дамда у электромобилнинг автопилот режимини синаб кўришга қарор қилган экан. Кутилмаганда унинг олдига Promobot роботи чиқиб қолган ва...\nМана, яхшиси шуни ўзингиз кўрақолинг:\nҲа, шунақа – технологиялар оламидаги илк йирик тадбир шунақа антиқа авария билан бошланди.\n#Робот #янги технологиялар #Tesla #Tesla Model S #Promobot


Грецияда 48 соатлик оммавий иш ташлаш бошланди\n11:47 / 06.05.2016\nГрецияда ҳукумат томонидан ўтказилаётган пенсия ислоҳоти ва ижтимоий суғурта ислоҳотларига нисбатан норозиликни намойиш этиш мақсадида 48 соатлик оммавий иш ташлаш бошланди.\nИш ташлашдаги иштироки тўғрисида давлат ишчиларининг иккита йирик касаба уюшма бирлашмалари – Меҳнат бош конфедерацияси ва Фуқаролик хизматчилари олий маъмурияти маълум қилди. Бу ҳақда ТАСС хабар қилди.\nНорозилик намойишига жамоат транспорти ишчилари қўшилди. Жума ва шанба куни Греция пойтахтида метро, троллейбус, автобус ва трамвайлар йўловчиларга хизмат кўрсатмайди, депода чет шаҳарларга борадиган электричкалар ва узоқ масофали йўналишдаги поездлар қолади.\nЖурналистлар Греция федерацияси ижро кенгаши қарорига кўра, иш ташлашда барча давлат ва хусусий ОАВ – газеталар, телеканаллар, радиолар ҳам қатнашади. 6 май соат 06:00дан якшанба соат 06:00гача (Ўзбекистон вақтидан 2 соат ортда) янгиликлар дастури телеканаллар ва радиостанциялар эфирига чиқмайди.\nБундан ташқари, денгизчилар Греция федерацияси 4 кунлик иш ташлаш эълон қилди.\n“Ҳукумат дам олиш кунларида шошилинч тарзда суғурта тизимга якуний зарбани бериб, янги солиқларни жорий қилувчи қонунларга овоз бериб грек жамиятини алдашга уринмоқда”, - дейилади Меҳнат бош конфедерацияси хабарида.\nМеҳнат бош конфедерацияси грекларни 8 май куни Афинада парламент яқинида Синтагма марказий майдонида бўлиб ўтадиган иш ташлаш ва норозилик намойишига чорламоқда. Митинглар пойтахт ва Грециянинг қолган йирик шаҳарлари бошқа майдонларида ҳам бўлиб ўтади.


Қориямиз Ўзбекистонда – oliymahad.uz\nМалайзия Қироли Муҳаммад (V) Фарис Петра ташаббуси билан ташкил этилган халқаро Қуръон мусобақасида “Ўзбекистон Қуръон мусобақаси-2018”нинг аёл-қизлар ўртасида олий ўринни эгаллаган Тошкент ислом институтининг 3-курс талабаси Нажмиддинова Робия мусобақада муносиб тарзда қатнашиб, дунё мамлакатлари ичида 90 балл билан кучли еттиликдан ўрин олиб, финал босқичида беллашди. Ҳамда жорий йилнинг 17 май куни Тошкентга қайтиб келди. Ушбу қориямизни бир гуруҳ талаба қизлар ҳамда маъҳад мураббийлари кутиб олдилар.\nЭслатиб ўтамиз, Р.Нажмиддинова 3 май куни Малайзиянинг Куала Лумпур шаҳрида ўтказиладиган халқаро Қуръон мусобақасига жўнаб кетган эди. Шунингдек, мусобақага 7 май куни қуръа ташланиб, унга кўра талабамиз 10 май куни чиқиш қилиши маълум қилинган эди.\nХалқаро Қуръон мусобақасида ҳифз йўналиши бўйича беллашиб, маъҳадимиз фахри бўлган қориямиз Ўзбекистон Республикаси шаънини халқаро мусобақада муносиб тарзда ҳимоя қилди.\nОлдингиМоҳи рамазон шукуҳиКейингиИнститутимиз талабалари Республика фан олимпиадаларида қатнашмоқдалар


ХАВОТИРГА ЎРИН ЙЎҚ - AUZ.UZ\nКоронавирус касаллиги тарқалишини олдини олиш мақсадида Андижонда ҳам таълим муассасалари фаолияти, оммавий тадбирлар ўтказилиши вақтинча тўхтатилди. Лекин ишлаб чиқариш корхоналари, ташкилот, муассасалар, бозорлар савдо мажмуалари, дўконлар, жамоат транспорти бир маромда ишламоқда. “Бозорларда озиқ-овқат нархлари кескин ортиб кетди” каби миш-мишлар мутлақо асоссиз.\nФуқароларимизнинг таҳликага тушишига ҳожат йўқ. Чунки касалликка қарши курашиш, унинг кенг тарқалмаслиги ва олдини олиш учун бўйича юртимизда, хусусан, Андижон вилояти мутасадди идоралари томонидан барча зарур чоралар кўрилмоқда, тиббиёт муассасалари бир маромда ишламоқда.\nБу касалликни енгиб ўтиш учун энг аввало, шахсий гигена қоидаларига эътибор бериб, тегишли ҳимоя воситаларидан тўғри фойдаланиш ва бошқа зарурий эҳтиёт чораларини кўриш, касалликнинг олдини олиш бўйича тиббиёт ходимларининг тавсияларига қатъий амал қилиш орқали ўзимиз ҳамда яқинларимизни коронавирус инфекциясидан ҳимоялашимиз мумкинлиги тўғрисида тушунтириш ишлари олиб борилмоқда.\nБугун вилоятдаги барча бозорлар, савдо дўконлари бир маромда ишламоқда, нарх-навонинг ошишига йўл қўйилмаяпти. Ҳокимликлар, солиқ ва бошқа мутасадди идоралар вакиллари, депутатлар томонидан тадбиркор ва савдогарлар билан суҳбатлар ўтказилиб, нарх-навонинг асоссиз оширилишига йўл қўймаслик, аҳолини ваҳимага солувчи миш-мишлар тарқалишининг олдини олиш бўйича тарғибот ва тушунтириш ишлари олиб борилмоқда.\nПрокуратура, солиқ бошқармаси ходимлари бозорлар, савдо мажмуаларига бириктирилган. Ҳар соатда бозорлар ва савдо мажмуаларидаги ҳолат, нарх-наво бўйича ахборот олиниши йўлга қўйилиб, сунъий нарх оширилишига йўл қўймаслик қатъий назоратга олинган. Тадбиркор ва савдогарлардан ун, ёғ ва бошқа асосий озиқ-овқат маҳсулотлари нархини оширмаслик юзасидан якка тартибда тушунтириш ишлари олиб борилган.\nКоронавирус инфекциясига чалинмаслик, унинг тарқалишини олдини олиш бўйича аҳолининг билим ва тушунчаларини бойитиш, шунингдек, асоссиз, ёлғон, инсонларни саросимага солувчи маълумотлар, турли миш-мишлар тарқалишининг олдини олиш бўйича вилоятдаги 882 та маҳалланинг ҳар бирида маҳалла раиси, мутахассиси, отинойи ҳамда маҳалла фаолларидан иборат Ишчи гуруҳлари тузилди. Гуруҳ аъзолари томонидан зарур чора-тадбирлар белгиланиб, амалий ишлар олиб борилмоқда.\nАндижон вилояти ҳокимлиги ташаббуси билан бозорлар, аҳоли зич яшайдиган ва чекка маҳалла гузарларида ярмаркалар ташкил этилиб, арзон нархларда озиқ-овқат маҳсулотлари сотилиши йўлга қўйилди. Бундан ташқари, вилоят ҳудудига коронавирус касаллиги аниқланган, хавф даражаси юқори бўлган давлатлардан кириб келаётган фуқаролар тиббий назоратдан ўтказилиб, ўз уйларида тегишли тартибда назоратга олинмоқда. Инфекция тарқаган хорижий давлатлардан қайтган фуқаролар ва уларнинг оила аъзоларига патронаж ҳамширалари, шифокорлар бириктирилган бўлиб, белгиланган тартибда уларга тушунтириш ва тавсиялар берилмоқда.\nКенг жамоатчилик вакиллари, депутатлар иштирокида коронавирус инфекцияси бўйича аҳолининг санитария-эпидемиологик осойишталигини таъминлаш борасида давлат органлари мансабдор шахсларининг ахбороти юзасидан жамоатчилик эшитуви ўтказилди. Унда мутасадди ташкилотлар вакиллари коронавирус инфекцияси кириб келиши ва тарқалишининг олдини олиш бўйича халқаро тиббий санитария талаблари асосида амалга оширилаётган ишлар тўғрисида кенг маълумотлар берди. Бу борадаги ишларни мувофиқлаштириш, самарали ташкил этиш бўйича тавсиялар ишлаб чиқилди.\nВилоятдаги “Дўстлик” ва “Маданият” чегара божхона постлари орқали чет эл фуқароларининг республикамиз ҳудудидан чиқиб кетишлари ва Ўзбекистон фуқароларининг юртимизга киришлари учун зарур шароитлар яратилган.\nБир сўз билан айтганда, Андижонда вирус келиб чиқиши ва тарқалишининг олдини олиш бўйича зарур барча чоралар кўрилмоқда. Унутмайликки, ваҳима қилиш билан касаллик чекиниб қолмайди. Шу боис, бу борада қатъий режа асосида ишларни тизимли ташкил этиш ва тарғибот-тушунтириш ишлари олиб бориш кутилган натижаларни беради.\nАндижон вилоят ҳокимининг ўринбосари,


ЛИТВИНЕНКОНИНГ ЎЛДИРИЛИШИ | Ҳуқуқбон Толиб ЁҚУБОВнинг блоги\nИнглиз тилидан рус тилига “Литвиненко Фонди” таржима қилган\nСэр, маълумингизким, Литвиненко хоним кўп йиллар давомида бугунги кун – эрига нисбатан 2006 йил 23 ноябрь куни Лондонда амалга оширилган сиёсий қотиллик бўйича жамоатчилик терговининг очилиш куни келиши учун астойдил курашди – чунки кўз кўриб-қулоқ эшитмаган ёвузлик актини, яъни Александр Литвиненконинг аста-секин, бироқ оғриқли ўлимидан даҳшатлироқ ўлимни инсон кўз олдига келтириши қийин. Бундан ташқари, бу акт катта шаҳар кўчаларида содир этилган, кўп бошқа одамлар ҳаётини хавф остига қўйган ядровий терроризм акти эди.\nУниверситет коллежи касалхонасида ётган Литвиненконинг охирги кунларининг бирида туширилган машҳур тасвири билан бутун дунё таниш: у касалхонанинг зангори яктагини кийган ҳолда ўтирибди, радиация таъсирида унинг сочлари тўкилиб кетган, унинг ҳаёти тугаб бораяпти. У 23 кун қийноқли ғарғарани бошидан ўтказди, унинг кучи аста-секин йўқола бошлади, ички органлари ишдан тўхтай бошлади. Ўз ҳолатининг ёмонлаша боршани сари Литвиненко ўлаётгани ва Россия давлати содир этган сиёсий қотилликнинг қурбони бўлганини тушунди.\nБу даҳшатли қотилликнинг қиймати у бевосита таъсир этган одамлар доирасидан анча ташқарига чиқади. Сиз айтганингиздай, бу акт мамлакатда ва чет элларда жиддий хавотирларни келтириб чиқарди, чунки британиялик фуқарони чет эл агентлари томонидан пойтахтимиз кўчаларида билиб туриб, пухта тайёрланган режа асосида, полоний-210 радиоактив изотопидан фойдаланган ҳолда ўлдириш содир этилган эди.\nЛитвиненко хоним ҳамма вақт фақат ҳақиқатни юзага чиқариш истагида эканини гапирган эди. У эрини ким ва нега ўлдирганини аниқламоқчи бўлган ҳар қандай бошқа бева каби ҳаракат қилди, холос. Бироқ унинг изланишлари мамлакатимиз ва бутун дунёда кенг жамоатчилик қизиқишини уйғотмоқда – гап Россия давлатининг қоқ юрагида бўлаётган жиноятларни фош қилиш ҳақида кетаяпти. Кремль ва бутун дунёга тарқалган россиялик жиноятчи синдикатлари орасида алоқа шунчалик яқин-ки, амалда улар ҳасан-ҳусанга ўхшашлиги тергов давомида намоён бўлмоқда. Бу терговда далиллар билан тасдиқланган ҳайратли ҳақиқат шундан иборат-ки, Россиядаги уюшган жиноятчилигининг катта қисми бевосита Кремль офисларидан бошқарилишидир. Владимир Путин Россияси мафия давлатидир.\nАлександр Литвиненко президент Путиннинг энг яқин атрофи шуғулланаётган ялмоғиз коррупцияни фош этишга ҳаракат бошлаганда ўлдирилди. У Россиядаги уюшган жиноятчилик синдикатлари ва уларнинг Кремль билан алоқасини текшираётган бизнинг мамлакатимиз, Италия ва Испаниянинг лавозимли шахсларига маълумотлар бериб турган. У шахсан жаноб Путин томонидан ёки унинг буюртмаси билан содир этилган қатор жиноятларни фош қилди. У йўқ қилиниши керак эди – у Россия давлати ёки рус халқининг душмани бўлгани учун эмас, Владимир Путинни ўраб турган ва унинг коррупциялашган режими оёқда туришини таъминлаётган жиноятчилар тўдасининг душманига айлангани учун йўқ қилинди.\nАйнан шунинг учун Литвиненко хоним эрини ким ўлдирганини ва бунга Москвада ким буйруқ берганини тугал ва ишончли аниқлаш учун барча далилларни, шу жумладан британиялик махсус хизматлар тўплаган махфий материалларни ўргана оладиган мустақил тергов ўтказишга эришмоқчи эди. Ўлаётган пайтда Литвиненко бу ишда шахсан Владимир Путинни айблади. Биз гувоҳлик берамиз – далиллар унинг ҳақлигини тасдиқламоқда.\nБиз жавоб беришимиз лозим бўлган асосий савол ушбудир – мустақил терговда исботланган, аслида ҳамма биладиган нарса, яъни қотиллик Россия давлатининг юқори даражали мулозимлари, бошқача айтганда, Кремль томонидан буюртмаланган, деб ҳисоблашга етарлича асос борми? Рухсат этсангиз, мен бу савол бўйича қўлимиздаги очиқ далиллар ҳақида бир-икки оғиз сўзламоқчиман.\nМен гапни ижрочи шахслардан бошлайман. Жаноб Литвиненко Андрей Луговой ва Дмитрий Ковтун томонидан ўлдирилганига мисқолдек ҳам шўбҳа йўқ. Путин каби улар ҳам ФСБ [ФСБ – (русча: Федеральная Служба Безопасности) Федерал Хавфсизлик Хизмати – ТАРЖИМОН]нинг собиқ агентлари бўлиб, Луговой эса Путиннинг атрофи билан ҳам алоқада бўлган. Қотилликдан кейин Луговойнинг ўзи Россия Федерацияси (РФ) президенти маъмуриятида унинг зўр алоқалари борлиги билан очиқчасига мақтанган эди.\nБу икки одам полоний-210ни Лондонга Москвадан бир неча марта олиб келишганини, Москвага қочишдан олдин 2006 йилнинг 16 октябрь ва 1 ноябрида Литвиненкога бу ўта кучли заҳарни юқтиргандан кейин, улар қаерда пайдо бўлмасин, ўз ортидан радиоактив из қолдиришганини криминалистик экспертиза ўта ишончли исботлади. Александр Литвиненко сочларидан олинган намуналарнинг анализи олимларга заҳарланишнинг икки эпизоди учун икки вақт оралиғини аниқлашга имкон берди, ва улар унинг Луговой ва Ковтун билан бўлган икки учрашув саналари билан бир хил бўлиб чиқди. Бу икки нуқтадаги радиоактивлик таҳлилининг натижалари айнан шу икки нуқтада қотиллар энг кучли радиоактив ифлосланиш қолдиришганини кўрсатди. Улар қадам босган деярли ҳамма жойда – офислар, ресторанлар, меҳмонхоналар номерлари, ҳожатхоналар ва ҳатто Лондонга ва Лондондан учишган самолётларда ҳам излар қолдиришган.\nШундай қилиб, биз, жаноб раис, сиз ҳатто очиқ исботлар асосида бўлса-да, тўлиқ ишонч билан ФСБнинг бу икки собиқ ходимлари қотил эканликларини хулоса қилишингиз мумкин, деб ўйлаймиз. Яхши маълум-ки, улар қотилликда айбланишлари бўйича Лондон суди олдида жавоб беришлари учун Британиянинг бу икки одамни экстрадиция қилиш сўровини Россия рад қилди, ва Россияда тергов ўтказиш ёки жиноий ишда таъқиб қилиш учун бирор бир сезиларли чоралар кўрмади. Шундай қилиб, мазкур очиқ тинглов уларнинг айбини исботлаш бўйича мустақил қараб чиқиш ва асосли хулосалар чиқаришдаги ягона форумдир.\nЛуговой кейинги пайтларда Россия телевидениесида ўзининг тушунтириб бўлмас бойлигини мағрурона намойиш қилган ҳолда тез-тез кўриниш бераяпти. Литвиненкони ўлдиргандан кейин у Давлат Думасига сайланди, бу эса уни тергов ва жиноий жавобгарликдан холи қилади. У аъзо бўлган партия лидерини кўп ва очиқчасига Россиядаги уюшган жиноятчилик билан боғлашади. Таҳлилчининг айтишича – сиз унинг нутқини ўтадиган мажлисларнинг бирида эшитасиз – бу даҳшатли қотилликни содир этган Луговой ва Ковтун энг юқори даражали сиёсатчиларнинг қўллаб-қувватлашларисиз юқори мансаб пиллапоялари бўйлаб кўтарила олмас эдилар. Турган гап, Кремль томонидан буюртма қилинган сиёсий жинояти учун Россия давлати бу одамларни судга топширишини кутиш мумкин эмас.\nЭнди мотив (манфаат, мақсад)лар ҳақида гаплашайлик. Бу қотиллик тасодифан бўлган эмас ва шахсий мотивлар туфайлигина амалга оширилмаганлиги ҳам равшан. Луговойда ҳам, Ковтунда ҳам Литвиненкони ўлдиришга ҳеч қандай шахсий сабаб бўлмаган. Ҳатто Ковтун уни биринчи марта заҳарлашга ҳаракат қилган пайтигача ҳеч қачон у билан учрашмаган. Мазкур қотиллик ортида фақат сиёсий мотивлар турганлиги шўбҳасиздир. Ўзининг ҳатти-ҳаракати билан жаноб Литвиненко Кремльда ўзига бир неча жуда қудратли душманлар орттирди. ФСБнинг собиқ офицери сифатида у жаноб Путин ва унинг сафдошлари томонидан қатор жиддий қонунбузарликлар содир этилганини фош этган.\nБундай дейиш ўринли – Литвиненконинг ўлдирилиши қисман у эълон қилган баёнотлари учун сиёсий ўч олиш, қисман бошқаларнинг “кўзини очиб қўйиш”, қисман эса Испанияда очилган бир жиноий ишда уюшган жиноятчиларнинг бир гуруҳи билан президент Путиннинг алоқаси борлигини кўрсатувчи гувоҳ сифатида кўрсатма беришини олдини олиш мақсади билан боғлиқ. Собиқ бош прокурор лорд Макдональд айтганидай, бу қотилликда давлат жиноятининг барча белгилари мавжуд.\nФСБда хизмат қилган пайтларда Александр Литвиненко Россиядаги уюшган жиноятчилик бўйича фаолият юргизган турли ташкилотларда ишлаган. У бу соҳа ҳақида кўп нарсаларни билган. Литвиненко билган нарсалари ҳақида дунёга айта бошлагач, у кўп нарсадан яхши хабардор ва ишончга сазовор гувоҳ, айтаётган одамларига улкан зиён етказиши мумкин бўлган ўта хавфли маълумотлар манбаъсига айланди. Шунинг учун уни тўхтатиш лозим эди.\nУнинг ўлимидан кейин Кремль Литвиненкони Россияда жамият манфаатлари учун ҳаракат қилаётган фош этувчи шахс эмас, ватан хоини, ўлимга лойиқ одам сифатида тасвирлаб юзсизларча қоралаш кампаниясини бошлаб юборганини кўришимиз мумкин. Шак-шўбҳасиз, жаноб Литвиненко президент Владимир Путин режимининг танқидчиси эди, бироқ у ҳамма вақт, то ўлимига қадар, ўзини ватанпарвар деб ҳисобларди. У ўз ватани ва халқига содиқ эди, ва бу содиқлик унинг охирги ёрқин баёнотида ўз аксини топди. Ўзининг ўлимида Путинни айблаб, у ушбу сўзларни айтди: «Менга қилган – нафақат менга, менинг севган Россиям ва унинг халқига ҳам қилган ёмонликларингиз учун Худо сизни кечирсин».\nКремлнинг Литвиненкога бўлган нафрат уруғи унинг ўлимидан 8 йил олдин сепилган эди. 1998 йилда у ФСБда Борис Березовскийни ўлдириш мақсадида тузилган фитна ҳақида маълум қилди. Шу йилнинг ноябрида у матбуот-конференциясида иштирок этди, ва унда ФСБнинг ноқонуний фаолиятини, хусусан одамларни судсиз таъқиб қилиш амалиётини очиб ташлади. У ФСБнинг ички фаолияти ҳақида гапирмаслик анъанасини бузди. Таҳлилчиларнинг хулосасида ана шу пайтдан бошлаб у ўлимга маҳкум этилганига ишора этилган.\nБошида соф россияча усуллар билан унинг овозини ўчиришга мажбур қилиш ҳаракати бўлди. Икки марта унга қарши жиноий иш қўзғатилди, ва у икки марта ҳам оқланди. ФСБ ходимлари, агар у овозини ўчирмаса, ўзи ва оиласи ўлдирилиши билан таҳдид қилишди. Сизнинг диққатингизга Россия спецназининг ўқ отиш машқларида Литвиненко тасвиридан нишон сифатида фойдаланганини кўрсатувчи далиллар, шу жумладан видеотасвир келтирилган. ФСБнинг уни ўлимли қасос объекти қилиш нияти бўлганлигининг бундан-да ишончлироқ исботи мавжудлигини кўз олдимизга келтиришимиз қийин. Охир оқибат, 2000 йил сентябрида, унга қарши учинчи жиноий иш қўзғатилганда, жаноб Литвиненко ўз оиласи билан Россиядан қочиб бизнинг мамлакатимизга келган ва бошпана сўраган.\nБритания ҳукумати унинг ҳаётига Россия ҳукумати томонидан хавф солинганини тан олди ва жаноб Литвиненкога бошпана берди. У ва унинг оиласи бўлиши кутилган таъқибдан шу қадар хавфсирашган-ки, улар исмларини ўзгартиришди. Уларнинг шахсий ҳаёти яширин кечди. Бироқ жаноб Литвиненко Кремльнинг жиноий алоқаларини фош этувчи очиқ-оммавий чиқишларида ўзининг ҳақиқий исмидан фойдаланишда давом этди. У ФСБнинг уюшган жиноятчиликка қарши кураш бўйича мутахассиси ва собиқ офицери бўлгани учун унинг сўзи жуда обрўли эшитиларди.\nМамлакатимизга келгандан кейин Литвиненко (ҳаммуаллифликда) ўзининг биринчи ва энг машҳур асари – «ФСБ Россияни портлатмоқда» номли китобини ёзди. Бу китобда 1999 йил сентябрида ФСБ агентураси Россия шаҳарларида аҳоли турар-жой биноларини портлатишда махфий қатнашгани фош этилади. Бу портлашларда чечен бўлғинчилари айбланди, бироқ аслида портлашлар ФСБ буйруғи билан содир этилган бўлиб, Рроссиянинг Чеченистонга ҳарбий аралашувига баҳона топиш учун уюштирилган эди. Чеченистонга бостириб кириш ўз навбатида Владимир Путинни ҳокимиятга олиб келди.\nЖаноб Литвиненконинг баёнотлари Владимир Путинга катта сиёсий зиён келтирди. Ҳатто қўрқув ҳукм сурган мамлакатда ҳам унинг китоби катта сиёсий таъсир ўтказди. 2002 йил апрелида ўтказилган ижтимоий фикрларни ўрганиш умумроссия сўрови 40% га яқин аҳоли уйларни портлатиш ҳақидаги Литвиненконинг иддаолари тўғри деб ишонишганини кўрсатди. Бу китобни чоп этиб Литвиненко – балки, ўзи тушунган-тушунмаган ҳолда – ўлимига яна бир қадам яқинлашди.\nКейин жаноб Литвиненко унинг китоби асосида олинган «Россияга суиқасд» ҳужжатли фильмни яратишда қатнашди. Мазкур фильмда қатнашиб ўзини хавф остига қўйган фақат Литвиненко эмас эди. Бу фильмни ташвиқод қилган ва Литвиненкога қўйилган айбни тергов қилишга уринган Россия парламентининг уч аъзоси ўлдирилди ёки тушунарсиз ҳолатларда вафот этдилар. Бугун биз тушуниб турибмиз – ўша кунлардаёқ Литвиненконинг куни битган бўлиши мумкин бўлган.\nБироқ у тинчланмади ва «Лубянка Жиноят Гуруҳи» номли яна битта китоб ёзди. Бу китоб Россия ФСБсининг уюшган жиноятчилик билан алоқасини фош этувчи янада яққолроқ фактларни қамраб олган эди. У шахсан Владимир Путинни Тамбов-Малишев уюшган жиноятчилар гуруҳи (УЖГ) билан алоқаси борлигида айблади. Бу УЖГ 1990-чи йиллар ўртасида, жаноб Путин шаҳар мэри ўринбосари бўлган пайтда, Петербург жиноятчилик дунёсида устунлик қилган. Бу гуруҳ Афғонистондан олиб келинадиган героинни Петербург портидан юк ташувчи пункт сифатида фойдаланиб Европанинг мўлжалланган турли ҳудудларига жўнатиш билан шуғулланиб келганлиги айтилади.\nЛитвиненко ўз китобида жаноб Путин Тамбов-Малишев УЖГ билан бевосита ва билвосита алоқаси бўлганини ёзади. Яна ўшандай, Литвиненконинг ФСБда хизмат қилгани ва унинг Россиядаги уюшган жиноятчиликни яхши билганлиги туфайли бу фикрлар жуда ишонарли ва ҳурматга сазовор эди. Китоб ФСБнинг юқори даражали мулозимлари шаънига қаратилган кескин танқидларни ўз ичига олган эди. Махсус хизматлар, турган гап, Путиннинг сиёсий базаси ҳисобланади. Жаноб Путиннинг уюшган жиноятчилик билан алоқасини фош қилар экан, Литвиненко, ўзини қурбон қилувчи парвона каби аланга томон учиб борганини биз ҳозир тушунамиз. Балки, у ҳаётини хавф остига қўяётганини тушунмагандир? Нима бўлганда ҳам, у коррупия ботқоғига ботган россиялик мулозимларга қарши қаратилган очиқ-оммавий баёнотлар беришда давом этди. Масалан, 2006 йил октябрида, ўлимидан сал олдин, у Путинни журналист Анна Политковскаяни ўлдиришга буйруқ берганликда очиқ айблади.\nУшбу тергов давомида, сэр, сизга Литвиненко ўлдирилишидан олдинги йилларда унинг шаънига йўналтирилган дўқ-пўписалар далиллари тақдим этилади. Бироқ россиялик коррупционерларнинг Литвиненкога бўлган муносабати, эътибор қилинг, уларнинг қотилликка бўлган реакциясидан яхшироқ кўринади. 2006 йил 24 ноябрьда, Литвиненко ўлимининг эртаси куни, унинг ўлдирилиши ҳақида Россия Федерациясининг Давлат Думасида муҳокама бўлди. Сергей Абельцев – ЛДПР партиясидан депутат бўлиб сайланган. Бу кейинчалик Луговой учун Думада жой ва, демак, суд таъқибига учрамаслик ҳолатини ташкил қилган ўша сиёсий партиядир. Кўрайлик-чи, жаноб Абельцев нима деган экан?\n«Сотқин қилмишига яраша жазо олди. Аминман, улар қаерда бўлмасинлар бу даҳшатли ўлим барча турдаги сотқинлар учун жиддий огоҳлантириш бўлади. Россияда сотқинлик кечирилмайди».\nҚотилликдан мақсад нималигини бундан-да аниқроқ тушунтириш мумкинми? Қотилликка қўл урган Андрей Луговойнинг бўлажак сиёсий сафдоши жаноб Абельцев учун мақсад ўз-ўзидан равшан. Жаноб Литвиненко Кремль буйруғи билан йўқ қилинган эди, чунки у сотқин ва, демак, ўлимга лойиқ бўлган. У, айни пайтда, Британия давлати ҳимояси остида Лондонда яшаётган Британия фуқароси эканлиги аҳамиятга эга эмас. Қаерда яшамасин, барча турдаги сотқинлар йўқ қилиниши керак, чунки Кремль сотқинликни кечирмайди.\nМен айтиб ўтганимдай, жаноб Литвиненко сотқин эмас эди. У фош этувчи эди. Ўлдирилишидан бевосита олдин у Кремль билан боғлиқ уюшган жиноятчилик гуруҳларига қарши қаратилган тезкор-тергов тадбирларида консультант сифатида қатнашди. Айнан шу мақомда у Британия разведкасига маълумот берди. Унинг Мартин тахаллуси билан танилган МИ-6 [МИ-6 – Британия махсус хизмати – ТАРЖИМОН] даги назоратчиси бунинг учун муттасил унга, унинг банк ҳисоб-рақамига тушадиган, Кремль томонидан мафияни қўллаб-қувватлаш ҳақидаги маълумот учун ҳақ сифатида гонорарлар юбориб турарди. Тингловчиларда гумон қолмаслиги учун мен алоҳида таъкидлашни истардим. Жаноб Литвиненко ФСБда ишлаган пайтда ёки бизнинг мамлакатга қочишдан олдин Британия разведкаси билан ҳеч бир шаклда боғлиқ бўлмаган. Унинг МИ-6 билан ҳамкорлиги 2003 йилда, бизнинг мамлакатга келгандан икки йил ўтгач бошланди,.\nЖаноб Литвиненко ўзининг Британия разведкасига консультант сифатида ишлаганига қўшимча қилиб Испания хавфсизлик хизматига ва Испаниядаги Россиянинг уюшган жиноятчилиги фаолиятини тергов қилаётган испаниялик прокурорларга ҳам маълумот берарди. Мадриддаги АҚШ элчихонасидан сиздирилган, Тамбов-Малишев УЖГ фаолиятини тергов қилаётган испаниялик прокурорнинг хулосалари баён этилган хабар бунга далил бўлиб хизмат қилади. Бу, турган гап, жаноб Литвиненко айтган, Владимир Путин билан боғлиқ бўлган ўша УЖГдир.\nЎша пайтларда Тамбов-Малишев УЖГи Испанияда фаолият юргазаётган Россия УЖГларининг энг йирикларидан бири эканлиги айтилган. Катта прокурор Кремль ва, россияликларнинг чет элда фаолият юргазаётган УЖГ орасида чегара ўтказишнинг имконияти йўқ, аслини олганда иккаласи битта нарса, деган хулосага келган. Прокурор АҚШ ҳукуматига жаноб Литвиненко қилган таҳлил ҳартомонлама тўғри, деб ҳисоблашини ҳам билдирди. Жаноб Литвиненко ўзининг испаниялик терговчиларга берган кўргазмаларида Россия мафиясининг фаолияти ҳақида берган маълумотлари туфайли Испания ҳукумати Россиянинг уюшган жиноятчилигига қарши Европада бугунги кунда энг кўламли ҳисобланган амалиёт ўтказишга муваффақ бўлди. Келажакда жиноий судга тортилиши, жаноб Литвиненко балки унда гувоҳ бўлиши мумкинлиги, албатта, Путиннинг бу ташкилот билан алоқаси ҳақидаги маълумотнинг очиқланиши хавфи бор эди. Испанялик прокурор ҳам ўзининг мустақил маълумотларига таяниб Тамбов-Малишев жиноий тўдаси лидерлари юқори даражали россиялик мулозимлар билан «яқин хавфли муносабатда» бўлган, деган хулосага келган.\nБуларнинг ҳаммаси, турган гап, жаноб Литвиненкони у фош этаётган одамлар учун биринчи рақамли душманга айлантирди. Уларнинг қаторига УЖГнинг Испанияда ишлаётган нафақат келиб чиқиши россиялик бўлган бошлиқлари, балки улар билан ҳамкорлик қилган Россия ҳукуматининг юқори эшелони вакиллари ҳам кирган.\nЛитвиненконинг қотилларидан бири Андрей Луговой жаноб Литвиненко бу алоқалар ҳақида Испания ҳукуматига маълумотлар бериб турганидан хабардор бўлганини биз биламиз. 2007 йил майида Москвада бўлган матбуот-конференцияси пайтида Луговой бу ҳақда эҳтиётсизлик қилиб валдираб қўйгани учун биз бундан хабардормиз. У бу ҳақда Британия полицияси ходимлари иштирокида Москвада ўтказилган тергов пайтида ҳам айтган. Жаноб Луговой томонидан бу маълумотни очиқлаш эҳтиётсизлик бўлди, чунки бу Литвиненконинг Испания ҳукумати билан ишлаши жамоатчилик диққатига узатилгандан олдин қилинган эди. Бу сўзсиз кўрсатиб турибди-ки, у қотилликка ундашнинг энг кўзга ташланарли белгиси бўлган маълумотнинг асл мағизи ҳақида ҳам хабардор бўлган.\nАгар жаноб Луговой жаноб Литвиненко Испания ҳукуматига бериб улгурган маълумот ҳақида билса эди, у ҳолда у коррупциялашган, ўз ҳукмини ўтказа оладиган бир қатор одамлар фаолиятини жаноб Литвиненко фош қила олиши ва ҳатто улар ҳақида судда кўргазма бериш имкониятига эга эканини тушуниши лозим эди. Шунинг учун ҳам жаноб Луговой Литвиненкони йўқ қилиш учун жўнатилган, ўлим эскадронига киритилган икки одамнинг бири бўлгани ҳайратланарли эмас.\nЭнди менга полоний ва унинг келиб чиқиши манбаъси ҳақидаги масалага ўтишимга ижозат бергайсиз. Илмий текширишларнинг кўрсатишича, полоний бир неча жойда, масалан, бу икки одам тўхтаган меҳмонхона номерида топилган. Уларнинг бир ёки иккаласи полоний излари топилган бу жойларнинг ҳар бирида қандайдир бир муддат бўлишган. Луговой ва Ковтун Москвадан 2006 йил 16 октябрда келишгани ва улар тўғри жаноб Литвиненко билан учрашишга жўнашганини биламиз. Учрашиш пайтида уларда полоний-210 бўлган, чунки унинг излари ўша жойларда топилгани ҳам бизга маълум.\nАгар Луговой ва Ковтун Литвиненкони ўлдириш учун полонийдан фойдалангани тан олинса, у ҳолда ягона ҳақиқатли тушунтириш улар полонийни ўзлари билан Россиядан олиб келгани бўлади. Криминологик экспертизага кўра Лондоннинг ҳар бир уч нуқтасида улар полоний-210 ни ўзлари билан олиб юришган, унинг излари улар Москвадан келишгандан кейин ўша нуқталарда дарҳол пайдо бўлган. Агар манбаъ ҳақида қўшимча далиллар зарур бўлса, у ҳолда радиоактив ифлосланиш Луговой Москвадан Лондонга 25 октябрда учиб келган самолетда ҳамда етиб келганидан дарҳол жойлашган «Шератон» меҳмонхонаси номерида топилгани далиллари кўрсатмоқда. Шундай қилиб, полоний Лондонга Москвадан келган, деб хулоса қилиш мумкин.\nЛитвиненкони ўлдиришда фойдаланилган полоний фақат ядровий реакторда саноат ишлабчиқариши шароитида яратилган бўлиши мумкинлигини ҳам биз биламиз. Россияда ягона полоний ишлабчиқарувчи – бу Федерал атом энергияси агентлиги, РосАТОМдир. Полоний-210 РосАТОМга тегишли ядровий корхона «Авангард»да ишлаб чиқарилиши ҳам бизга маълум. «Авангард» Россияда полоний-210 ишлаб чиқарувчи ягона корхона эканини биз биламиз. Диққат марказимиз, шундай қилиб, анашу объектгача тораяди. Полоний-210ни «Авангард» корхонасида ишлаб чиқариш, ҳамма жойдагидек, тўйдириш, тозалаш ва хавфсиз ташиш учун ўрашдек мураккаб жараённи ўз ичига олади. Бу жараён фақат давлат ядровий лабораторияси шароитида амалга оширилиши мумкин.\nМосквадаги атом саноати мулозимлари, кутилгандек, ишлаб чиқарилган полонийнинг тарқалиши қатъий назорат қилинади, деб очиқ баён этишган. Демак, полонийни ёки ҳар қандай бошқа ядровий объектни «Авангард»дан рухсатсиз олишнинг эҳтимоли жуда кам. Агар ҳатто полонийни «Авангарда»дан ўғирлаш юз берганда ҳам, бу, турган гап, у ердаги мулозимларга маълум бўларди ва бу нарса, шўбҳасиз, ҳукумат эътиборига етказиларди. Қизиғи, бирор бир россиялик вакил айтилаётган вақт оралигида «Авангарда»дан ёки бошқа ядровий корхонадан қанчадир миқдордаги полоний ўғирланди», деб ҳеч қачон айтмаган. Россия давлати мазкур терговда қатнашишга таклифнома олди, бироқ бундан улар бўйин товлашди. Бу – кўп нарсани англатади.\nҚотиллик учун фойдаланилган юқори тозаликка эга полоний миқдори охирги фойдаланувчиларнинг коммерция бозорида сотиб олинганда эди, унинг нархи ўнлаб миллион долларга етиши илмий исботланган. Бундай кўламли коммерциявий олди-берди, табиий, сезилмасдан қолиб кетмас эди, ва ҳукукматга бу ҳақда маълумот етиб борарди. Бирорта шахс ёки жиноятчи ташкилот қотилликнинг бундай қимматга тушадиган усулини танламаслигини ўта аминлик билан айтиш мумкин. Бироқ полоний-210ни ўзи ишлаб чиқарадиган Россия давлати учун қотилликка сарф бўладиган харажат жуда юқори бўлмаслиги ҳам мумкин.\nУшбу жараёнга тайёргарлик кўриш доирасида, сэр, сизнинг командангиз кенг доирадаги мутахассислар, шу жумладан Венадаги Атом энергияси бўйича халқаро агентлик фикрини сўради. Дунёнинг бирорта ҳам ҳудудида полоний-210 қора бозорда ноқонуний сотилиши ҳақида бирорта ҳам маълумот йўқ. Луговой ва Ковтун бу материални мавжуд бўлмаган қора бозорда сотиб олишлари мумкин эмас. Уларнинг манбаъси анча яқинроқ бўлган.\nҚўлимиздаги далиллардан ишонч билан хулоса қилиш мумкин-ки, полоний-210ни қотиллик қуроли сифатида қўллашга санкция берганлар ўлим сабабини ҳеч қачон аниқлаб бўлмайди, деб ҳисоблашган. У пайтларда касалхоналар альфа-нурланишни аниқлайдиган асбоб-ускуналар билан жиҳозланган эмас эди. Аслини олганда, ўлим сабабини тасодифан, Литвиненко ҳаётининг энг охирги кунида, полиция атомчи-олимларни жалб қилган пайтда топишди.\nЛитвиненко касалхона тўшагида ётган 23 кун давомида унинг ҳаётини сақлаб қоладиган қарши дори топиш ниятида врачлар уни заҳарлаган агент (дори)ни аниқлашга уринишди. 21 ноябрда тасодифан ҳаёлга келган фикр полицияни альфа-нурланишни текшириш учун сийдик нусхасини ҳарбий қисмнинг атомчи-олимларига юборишга ундади. Икки кундан кейин, 23 ноябрда, қотилликда полоний-210дан фойдаланилгани тасдиқланди. Жаноб Литвиненко эса сал ўтиб вафот этди.\nБу кашфиёт олимларни кейинги изланишларни ўтказишга мажбур қилди – полоний организмга оғиз орқали кирганлиги ва унинг миқдори сўзсиз ўлим билан тугашига олиб келишини кўрсатди. Ўлим сабаби аниқлангандан кейин полиция Лондоннинг турли жойларида полонийни излашни бошлади. Улар эришган натижалар, турган гап, Луговой ва Ковтунга қарши исбот базаси асосини ташкил этади. Аммо бизнинг мақсадларимиз учун муҳим томони шу-ки, бу – ҳеч қандай из қолдирмайдиган аниқ касбий қотиллик бўлган. Бу – одатдаги жиноятчилар томонидан киши бошига берилган қандайдир уқувсиз зарбаси эмас.\nАйтишларича, агар хатога йўл қўймаса бирорта ҳам жиноятчи жазо олмайди. Хуллас, ҳатто касбий қотиллар ҳам баъзида валдирашар ва уларнинг валдираши ўзига далил сифатида қайтар экан. 2006 йил 30 октябрда Дмитрий Ковтун Гамбургда гувоҳ D3 билан гаплашади. Ковтун Литвиненко ҳақида гап бошлади ва уни ўлдиришга унга ёрдам бера оладиган кимнидир топиши кераклигини айтди, деб кўргазма беради D3. У Литвиненкони сотқин деб атаган ва унга Лондонда унинг овқатига жуда қимматбаҳо захар солиб беришга ёрдам берадиган бир ошпаз топиш зарурлигини айтган. Гувоҳ D3 кейинчалик бу сўҳбат ҳақида тегишли органларни хабардор қилган бўлса-да, бироқ қотилликнинг олдини олиш учун жудаям кеч хабар берган.\nБулар, сэр, сиз кўриб чиқишингиз лозим бўлган очиқ далилий базанинг фақат баъзи муҳим элементларидир. Биз таъкидлаймиз-ки, улар сизни, шак-шўбҳасиз, Александр Литвиненкони Луговой ва Ковтун ўлдиришган ва буни улар Россия давлатининг олий мансабли шахсларининг буйруғи билан содир этишган, деган хулосага келишингизга етарли бўлади.\nБироқ очиқ далилларга қўшимча, сиз буни илгари ҳам очиқ-оммавий гапирганингиз, Россия давлатининг жавобгарлигига ишора қиладиган етарлича жиддий ёпиқ далиллар ҳам бор. Биз, турган гап, бу қанақа далиллар эканини билмаймиз. Бироқ эслатамиз – сиз Британия ҳукумати органлари ихтиёрида бўлган бу ёпиқ далилларнинг ўзи ҳам Россия давлати мазкур қотилликка алоқаси бор, деган хулоса учун етарли, деб айтган эдингиз. Бу ҳатто мен баён этган очиқ далилий базасиз ҳам етарли жиддий далиллардир.\nАгар сиз қайсидир бир онда Кремль мулозимлари Литвиненкони ўлдиришга буюртма берган, деган хулосага келсангиз, у ҳолда биз сизни кейинги қадамларни ташлашга таклиф этамиз ва, унинг барча сиёсий оқибатлари билан расмий санкцияланган бундай шаклдаги қотиллик чет давлат ҳудудида Владимир Путиннинг шахсан билмаслиги ва рухсатисиз ўтказиш мумкин эмас, деган хулоса қилишингизга умид қиламиз. Сиз тергов жараёни давомида сизнинг сўровингиз бўйича олинган, Кремль, ФСБ ва Россия мафияси ўртасида кўпсонли алоқалар мавжудлигини тасдиқловчи мустақил таҳлилий хулосани эшитасиз. Мазкур гувоҳ Путинни танқид қилувчи одамлар ўз ҳаётини хавф остига қўйишларига кўргазма беради, ва режимнинг очиқ танқидчиси бўлган кўпсонли одамларнинг ўлдирилиши ёки тушуниб бўлмас ўлимини санаб кўрсатади. Бу гувоҳнинг хулосасига кўра, бу қотилликларнинг баъзисига ФСБ жалб қилинганига ҳеч қандай гумон йўқ. Жаноб Литвиненко, турган гап, Борис Березовский атрофидаги лондонлик эмигрантлар гуруҳи орасида Владимир Путинни энг таниқли танқидчиларидан бири эди.\nЖаноб Литвиненконинг очиқ баёнотлари ва асарларини ҳисобга олинса, ҳеч бўлмаганда у келажакда нималарни режалаштираётганини билиш учун унинг фаолияти Россия разведкаси томонидан диққат билан кузатилганини инкор қилиб бўзлмас даражадаги хулосага қелиш мумкин. Расмий структуралар РФ президентининг рухсатисиз уни йўқотиш ҳақида қарор қабул қилиши мумкин эмас. Ҳар ҳолда, АҚШ давлат котиби ёрдамчисининг баҳоси шундай – дипломатик ёзишмалар сизиб чиқиб кетишининг натижаси ўлароқ аниқланишича, Россия махсус хизматлари Путиннинг ана шундай масалаларда майда-чуйдаларга ҳам диққат қилишини эътиборга олинса Путиннинг тўғридан-тўғри розилигисиз Литвиненконинг ўлдирилишини амалга ошира олмасликларини Франция вазирига хабар берган.\nБиз барча очиқ ва ёпиқ далиллар биргаликда қараб чиқилгач, жаноб Литвиненконинг ўлимолди баёноти тўлиқ исботини топади – полонийнинг изи нафақат Лондондан Москвага, балки тўғридан-тўғри жаноб Путин кабинетининг эшиклари томон йўналади, деб ҳисоблаймиз. Давлат бошлиғи кийимини кийган Владимир Путин у ёки бу маънодаги одатий жиноятчи сифатида фош этилиши керак.\nБу натижага эришиш, яъни очиқ тинглов ўтказишга эришиш учун Литвиненко хонимга муттасил ҳукуматни олға қадам ташлашга рағбатлантириб ва туртиб туришга тўғри келди. Сизнинг ўз баёнотларингиздан аниқ бўлгандан, ёпиқ далиллар бевосита Кремль томонни кўрсатаётгандан кейин, Литвтненко хоним сизга бу далилларни эътиборга олиш ваколати берилишига эришишга бўлган уринишларини тўхтатган эмас.\nУнга ички ишлар вазирининг ушбу терговни ташкил этишни рад қилганини бекор қилишда суд даъвосини охирига етказиш учун ҳатто ўз уйини зарба остига қўйишга тўғри келди. Яъни унга Литвиненко ўлимини тергов қилиш учун бирор нарса қилмаган нафақат Россия Федерацияси ҳукуматига қарши, балки бу даҳшатли жиноят ҳақидаги ҳақиқатни аниқлашга бўлган интилишда россиялик мулозимларга қараганда ҳам юқорироқ қизиқиш билдирмаган Британия ҳукуматининг кучли қаршилигига ҳам қарши курашишга тўғри келди. Литвиненко хоним сиз ҳақиқатни излайсиз ва юзага чиқарасиз, деган мутлоқ ишонч билдирди ва мендан у бу жараёнга соф виждонли тайёргарлик кўришгани учун сиз ҳамда сизнинг командангизга ўзининг ташаккурини билдиришини сўради. Бироқ бу тингловни кузатиб бораётганларнинг бирортаси гумон қилмаслиги керак-ки, агар Литвиненко хонимнинг мардлиги ва кўпйиллик мардонавор уринишлари бўлмаганда, бирортамиз бугун бу ерда, бу машҳур тергов остонасида турган бўлмас эдик.\n6 февраль, 2015 й. Франция


Япония ракеталарга қарши SM-3 ва PAC-3 қуролларини тезроқ олиш ниятида\n11:04 / 08.08.2017\nЯпония ракеталарга қарши SM-3 Block IIA ва модернизациялашган PAC-3 (MSE) қуролларини тезроқ харид қилиш ниятида. Улар мамлакатни баллистик ракета таҳдидидан муҳофаза қилади, дейилади Токиода эълон қилинган 2017 йилги мудофаа бўйича "Оқ китоб"да.\n"SM-3 Block IIA ракеталарини харид қилиш ва жойлаштириш 2021 йилга мўлжалланган", — дея қайд этилган "китобда".\nБу ракеталар Япония ва АҚШ ҳамкорлигида 2006 йилдан бери ишлаб чиқилмоқда. Улар "Ижис" (Aegis) вақтлироқ аниқлаш тизимли кемаларга ўрнатилади. Мазкур ракеталарни жанговар жойлаштириш 2018 йил бошига мўлжалланган эди. Мудофаа вазирлиги маълумотларига кўра, 2020 йилга келиб Япониянинг "Ижис" тизимли кемалари 4 тадан 8 тага ошади.\nPAC-3 MSE ракеталари эса Patriot зенит-ракета комплекслари учун ишлаб чиқарилади. Уларни қўшимча харид қилиш учун 2016 йил бюджетидапул ҳам ажратилган эди. Айни вақтда Япония қуролли кучлари жанговар сафида турган PAC-3 ракеталари 15-20 км таъсир радиусига эга. Модернизация қилинган ракеталар бу масофани 2 карра узайтириш имконини беради.\nЯпония Aegis Patriot


Одоб ва ахлоқ ( 46732 marta o'qilgan) Chop etish\nokahon.8800 30 Avgust 2018, 09:47:15\nМустақилликдан олдин Совет Иттифоқи даврида ўзбек халқи бошқа бир қанча халқлар қатори узоқ вақт коммунистлар зуғуми остида миллий қадриятлари, диний тушунчалари ва исломий маърифатдан тамоман айри ҳолда яшади. Аллоҳ таъолога беадад ҳамду санолар бўлсинки, бугун у кунлар орта қолди. Оллоҳ таоло ўзбек халқи учун етук мард инсонни йўлбошчи бўлишини насиб қилиб. 1991 йил 1-сентябр куни бутун дунёга халқимизни мустақиллигини мардонавор тарзда эълон қилди.\nАммо бу истиқлол неъмати бизга ўз-ўзидан келиб қолгани йўқ. Манашу истиқлол немати сабабли бизларга икки дунё саодатига етакловчи иймонимиз қайтди. Бемалол 5 вақт намозни, жумъа намозларни масжидларда эмин - эркин ўқиябмиз, Рамазон рўзаси, ифторликлар, таровеҳлар булар бир катта байрамдек ўтади. Ўлкамиз мусулмонлар ўлкаси бўлгани учун Юртбошимиз икки ҳайитни дам олиш куни деб эълон қилганликлари, бу совет тузумида ота-боболаримиз орзу қилган кунлари эмас-ми? Ҳаж ва умра зиёратларига йил сайин мусулмонларимиз кўпайиб бораётганликлари, масжидлар очилиб бораётганликлари, халқимизнинг диний илмини ошириш учун мадрасалар очилганлиги, ахир булар жаннатга, Парвардигорнинг розилигига сабаб бўладиган омиллар-ку! Бу неъматлар ватанимиз мустақил бўлгандан кейин бўлди-ку.\nАллоҳ таолога беадад шукурлар бўлсинки, мамлакатимизнинг миллий истиқлолга эришгандан кейин барча соҳалар каби, дин ва ибодат масалаларида ҳам эркинлик, яхши шароитлар ҳаётимиздан мустаҳкам ўрин олди. Советлар даврида чекланган шариотларда зўрға ишлаб турган бир неча ўн масжид, битта мадраса ўрнида ҳозир икки мингдан зиёд масжид, ўнта мадраса ва Тошкент ислом институти, Тошкент Ислом унверситети ва яқинда юртимизни иккинчи президенти ташаббуслари билан барпо қилинган Бухоро Мир Араб олий мадрасаси фаолият юритмоқда. Авваллари бутун бир СССР давлати таркибидан бир неча саноқли инсонлар хаж ва умра амалини бажараган бўлсалар, хозирда етти мингдан ортиқ юртдошларимиз бу муборак хаж ва умра амалларини бажаришга муваффақ бўлмоқдалар.\nИбн Аббос (р.а) дан ривоят қилинган ҳадисда Пайғамбаримиз (с.а.в) шундай деганлар: “Аллоҳ таолонинг неъматларидан икки неъмати борки, кўпчилик одамлар унинг қадрига етмайдилар. У сиҳат-саломатлик ва хотиржамликдир”\nБугун дунёнинг турли минтақаларида юз бераётган қарама-қаршилик ва тўқнашувларни, вайрон бўлаётган шаҳар ва қишлоқларни, бегуноҳ кишиларнинг ҳалок бўлаётганини кўриб, юртимиздаги тинчлик, осойишталикка кўз тегмасин, бизга бу неъматларни берган мустақиллигимиз бардавом бўлсин, дегимиз келади. Дарҳақиқат, юрт тинчлиги ва осойишталиги хотиржамлик Оллоҳнинг неъматлари ичида энг улуғ неъмат. Уни асраб-авайлаш ва мустаҳкам қарор топтириш эса сиз билан бизнинг вазифамиздир.\nokahon.8800 30 Avgust 2018, 09:50:59\nЎЗГАНИНГ ХАҚҚИДАН САҚЛАНИНГ.\nАйтадиларки Қиёмат кунида бандалари бўйинида икки ҳақ булади. Биринчиси Аллоҳнинг хаққи, иккинчиси инсонни инсондаги ҳаққи. Аллоҳ таоло меҳирбон зот, ўзи хоҳласа ўзининг ҳаққидан ўтади, аммо бандалар қиёматни ваҳшатини кўрганларида ўз нафслари билан оввора бўлиб, бир-бирлари у ёқда турсин, балки она боладан, ака укадан қочади. Аллоҳ таоло Қуръон каримда шундай марҳамат қилади:\n“У кунда киши ўз ака-укасидан ва онасидан ва отасидан, хотини ва бола-чақасидан қочади” (Абаса сураси 34-37 оят).\nБуларнинг бир-бирларидан қочиб кетишини сабаби, Қиёмат кунида бир-бирларидан ҳақларини талаб қилмаслик, савобига ега чиқмаслик учундир.\nАввало инсон Аллоҳ таолони ҳаққини билиб олиши керак. Аллоҳ таолони бандаларидаги ҳақлари: Банда Аллоҳни таниганидан сўнг Аллоҳ буюрган амалларни қилмоғи ва қайтарган нарсалардан қайтмоқлигидир.\nБанданинг бандадаги хақлари: бир бирларига зулм қилмаслик, молини нохақ йўл билан ўзлаштирмаслик, ғийбат, туҳмат ва бўхтон қилмаслик, қарз олиб бермаслик ва шу каби ишлар банданинг бандадаги хақларидандир.\nАбу Ҳурайра (р.а) дан ривоят қилинган хадисда, Пайғамбаримиз (с.а.в) дедилар: “Муфлис ким эканини биласизларми?. Саҳобалар “муфлис инсон бизни наздимизда ҳеч қандай нарсаси ва маблағи бўлмаган инсондур” – дедилар. Шунда Пайғамбаримиз (с.а.в) “Муфлис киши эрта қиёматда тоғдай савоблар билан келади-да, бандаларнинг ҳаққини адо қилмаганлиги учун бандалар унинг савобидан оладилар, сўнгра савоби қолмаса, ўзларининг гуноҳларини унга ташлаб кетадилар. Тоғдай савоблар билан келиб, тоғдай гуноҳлар билан кетадиган кишига муфлис дейди”. Шунинг учун бандалар ҳаққини сақланишлик керак.\nУламолар айтадиларки инсон ҳаёти давомида узгаларни ғийбат қилган ёки қарз олиб бермаган, ҳуллас калом қандай йўл билан бўлсада хаққини поймол этган бўлса. Қиёматда албатта анашу ҳақ ҳақдор инсонга олиб берилади.\nҚадрдон дўстим гувоҳ бўлган бир воқеа. Бир неча йил бўлди, бир инсон иши орқага кетиб танишларидан биридан “савдо ишини юргазиб олиш” учун қарз олган эди. Ва куни келиб ишлари юришиб кетди. Ҳақдор эса ундан ҳаққини беришини бир қанча муддат кутиб, оҳири ҳаққини талаб қилди. Қарздор эса бохона қилиб қарзини беришдан қочиб юрди ва бир куни ҳақдор инсон билан кўришиб қолганида қарзини қиёмат куни беришлигини рўкач қилди. Ёнидаги яқинлари қанча насиҳат қилмасин барибир гапида туриб олди. Шунда ҳақдор инсон “ундай бўлса ҳаққимни қиёматда оламан” деб қайтиб кетди.\nАллоҳ таоло барчаларимизни ўзгаларни ҳаққини поймол қилиб қўйиб қиёмат кунида “муфлис” инсонлар қаторида бўлиб қолишимиздан сақласин.\nokahon.8800 11 Oktyabr 2018, 05:26:49\nШАЙХ САЪДИЙ ХАЁТИДАН.\nШарқ мумтоз адабиётда шайх Саъдийнинг ёзган асарлари жуда хам машхур бўлиб айниқса, булар ичида Гулустон ва Бўстон асарларини ўрни беқиёс. Ўқувчи бу китобларни қанчалик мутоола қилса хам чарчамайди, яна янги файз ва рохатни топади.\nШайх Саъдийнинг хаётини жуда кўп қисмини саёхатда ўтказиб, хаётий билимларини бойитиб борадади. Хатто сафарлари давомида ажойиб воқеа ва ходисаларни бошидан кечирганлигини ўз асарларида ёритиб боради.\nБу ҳақда “Гулистон” асарида шундай ҳикоят келтирилади: “Дамашқдаги дўстларимнинг суҳбати жонимга тегиб, шаҳардан бош олиб, Қуддуси шариф биёбонига жўнадим, ҳайвонлар билан улфатлашиб, то фаранглар қўлига асир тушгунимча ўша ерда яшадим. Мени яҳудийлар билан бирга қўшиб, Тароблис хандақини қазишга олиб бориб ишлатдилар. Ҳалаблик сардорлардан бири мен билан ошна эди, ёнимиздан ўта туриб, мени таниб қолди-да, хитоб қилди: “Ие, бу қандай ҳол?” Мен унга: “Нима ҳам дейман?” деб жавоб бердим.\nАҳволимга ачиниб, ўн динор тўлаб, асирликдан халос этди ва ўзи билан Ҳалабга олиб кетди. У ерда юз динорлик қалин пули билан қизини менга никоҳлаб берди. Орадан сал вақт ўтгач билсам, қизи бадфеъл, шаллақи ва ўжар экан, тилини заҳар қилиб, жонимдан безор эта бошлади.\nОхири бир кун башарамга тик боқиб, таъна-маломатлар билан деди: “Сен отам ўн динор баробарига фаранглардан халос этган одам эмасмисан?” Мен жавоб бердим: “Ҳа, отанг ўн динор баробарига фаранглардан озод этиб, юз динор баробарига чангалингга топширган одам мен бўламан!”.\nБир гуруҳ сайёҳлар ҳамроҳ бўлишиб, саёҳатнинг лаззатини ҳам, машаққатини ҳам бирга баҳам кўрар эдилар. Мен ҳам уларга йўлдош бўлсам деган эдим, қабул этмадилар. Мен дедим: “Фақирлар суҳбатидан юз ўгириб, уларга яxшилик қилишдан бўйин товламоқ саxоват аҳлларига муносиб эмасдир. Мен ўзимда шундай қудрат ва журъат сезаманки, сафарда кишилар юрагини эзадиган тош эмас, балки қулфи дилини очадиган йўлдош бўлишга қодирман”.\nКиши танилмайди кийган жомада,\nЁзганга ма’лумдир, не бор номада.\nУлардан бири деди: “Сен бизларнинг (сўзимиздан xафа бўлмагин, чунки бундан бир неча кун муқаддам бир ўғри дарвеш қиёфасида бизга қўшилган эди. Биз дарвешлар кўнгли очиқ кишилар бўлганлигимиздан ҳеч нарсадан шубҳаланмай, уни ҳамроҳликка қабул этган эдик.\nЭски кийимда ҳам орифдир аён,\nЧунки унинг юзи доим xалқ томон.\nГап, кийим-бошдамас, иш бўлсин кўркам,\nТож кийиб, елкангга байроқ қўйсанг ҳам,\nЁлғиз кийим эмас, дунё ва шаҳват,\nБарчасин тарк этган орифдир фақат.\nМард олсин қуролни, кўрсатсин кучин,\nXунаса қўрқоққа қурол нимайчун?\nКунлардан бир кун эртадан кечгача йўл юрдик, тунда бир қалъа олдида ётадиган бўлдик. Бояги бетовфиқ ўғри “таҳорат қиламан”, деб бир дўстимизнинг кўзачасини ўғирлаб қочди.\nҚара, шу эски тўнда кетиб боргучи дарвеш,\nҚа’банинг ёпуғини эшакка тўқим қилмиш.\nУ бизларнинг кўзимиздан ғойиб бўлгач, қалъага кирибдида, қимматбаҳо гавҳарлар солинган қутичани ўғирлаб кетибди. Тонг отгунча у анча олис ерга кетиб қолибди. Биз бўлсак ҳеч нарсадан беxабар уxлайверибмиз. Тонг отгач, ҳаммамизни тутиб, қалъага ҳайдаб кириб, зиндонга қамадилар. Ўшандан буён бегоналар билан ошналикни тарк этиб, улардан олисроқ юрамиз, чунки саломатлик ёлғизликдадир».\nЭлатдан биттаси аҳмоқлик қилса\nҚишлоқнинг обрўсин кулдай тўзгитар,\nУшбу мақолни ҳам эшитгандирсан,\nЯрамас бир бузоқ пода булғатар.\nДарвешнинг бу гапини тинглагач, дедим: “Xудога шукру санолар бўлғайким, ташқи қиёфамдан дарвешлардан узоқдай кўринсам-да, уларнинг дуоларидан беxабарлардан эмасман. Сизнинг бу ҳикоянгиздан Жуда катта манфаат олдим, мен янглиғ одамларга бу насиҳат бир умрга кифоядир”.\nДилни оғритар бир қўпол киши,\nБилимдон даврада ножўя иши.\nКаттакон қудуқда лиммо-лим гулоб\nБитта ўлакса ит қилгандай xароб.\nСаъдий Гулистон асари асосида Ж. Парпиев.\nMirzoMuhammad 12 Noyabr 2018, 10:46:52\nИнсон зотини бошқа тилсиз ҳайвонлардан ажратиб турувчи асосий фазилати ақл эканлиги ҳаммага кундай равшан. Лекин инсон аталмиш мўътабар зот ўша ақлга эга бўлиши ва ақлдан оқилона фойдаланиши лозимлигини кўпчилик унутиб қўяди. Натижада ҳайвондан-да тубанлашиб кетади.\nЛекин қалбида имони бор инсон ақлини йиғиб олиши керак. У ўзининг покиза имони ила гўзал суратда намоён бўлиши, бунинг чун эса Қуръон кўрсатмаларига, Расулуллоҳ саллаллоҳу алайҳи васалламнинг насиҳатларига эрнашмоғи даркор.\nАмр ибн Каъб разияллоҳу анҳу Абу Ҳурайра разияллоҳу анҳу билан Расулуллоҳнинг соллаллоҳу алайҳи васаллам олдиларига киришди ва сўрадилар:\n«Эй Расулуллоҳ! Одамларнинг билгувчироғи ким?"\n"Оқил кимса", дeдилар Расулуллоҳ саллаллоҳу алайҳи васаллам.\n"Уларнинг ибодат қилгувчироғи ким?" дeб сўрашди.\n"Оқил кимса", дeдилар.\n"Уларнинг афзалроғи ким?" дeб сўрашганида ҳам:\n"Оқил кимса", дeб жавоб бeрдилар-да,\n"Ҳар бир нарсанинг қуроли бўлади. Мўминнинг қуроли ақлдир. Ҳар бир қавм учун йўлбошчи бўлади. Мўминнинг йўлбошчиси ақлдир. Ҳар бир қавмнинг ғояси бўлади. Бандаларнинг ғояси ақлдир", дeб айтдилар. (Дурратун носиҳийн. Усмон ибн Ҳасан ибн Аҳмад Шокир Хубарий. зиёуз.cом кутубхонаси)\nИмом Ғаззолий насиҳат қилади:\nАллоҳ Xолиқи Зул Жалол аввал ақлни яратди. Бу ҳақда Пайғамбар (саллаллоҳу алайҳи ва саллам) шундай дейдилар:\n«Аллоҳ ақлни яратиб, уни нур ичига қўйди. Илмни ақлнинг танига кийдирди. Фаҳм (сезги)ни ақлнинг жонига берди. Зуҳд ва тақвони унга жойлаштирди. Иxлосни юзига берди. Xасислик (тўймаслик)ни қулоғига\nберди. Ростликни тилига берди. Жўмардлик (саxоват) ни қўлига берди. Таваккулни белига берди. Қўрқувни белидан пастга, умидни белидан баландга берди. Кейин Аллоҳ Ўзи яратган ақлга шундай xитоб қилди:\n«Эй, ақл! Кўтар бошингни! Тила, тилагингни берай!»\nАқл шундай деди:\n«Эй, менинг Парвардигорим! Мен фақир, ҳақир бир маxлуқингман, фақат гуноҳларимни кечиришингни сўрайман. Мени қай қулингга лойиқ кўрсанг, ўша бандангни ҳам кечиргайсан!»\nАллоҳ таоло шундай деди:\n«Эй, Менинг фаришталарим! Сизлар гувоҳ бўлинг! Мен қай қулимга ақл берган бўлсам, ўша қулимни кечирдим. Бошида ақли бор киши ҳар ишини ақлга мувофиқ қилади».\nАллоҳ таоло Қурони каримда (Назиат, 40-41) марҳамат этади:\n«Аммо ким Роббининг азаматидан қўрқиб ўзини ёмонликдан (ҳавои нафсдан, шайтон шарридан) қайтарган (сақлаган) бўлса, борадиган\nжойи, шубҳасиз, жаннатдир!»\nАллоҳ ақлдан сўнг нафсни яратди, танига эса жаҳолатни кийгизди. Шаҳватни кўзига берди. Очкўзликни томоғига берди. Ёлғонни тилига берди. Ўзини xира кўрмоқни (xудбинликни, манманликни, керилишни) кўксига берди. Таъмагирлик ва ҳирсни қорнига берди. Зулмни белига берди. Ғазабни қўлига\nберди. Нопокликни таносил аъзоларига берди. Фасод (фисқ, ғавғо, бузғунчилик)ни оёғига берди. Шубҳани белидан қуйисига, ширкни белидан юқорисига берди. Кейин Аллоҳ марҳамат этди:\nАллоҳ Қуронда (Назиат, 37,38-39 оятлар) марҳамат этади:\n«Йўлдан озиб, туғёнга тушиб дунёни афзал кўриб, устун қўювчиларнинг борадиган жойи, шубҳасиз, жаҳаннамдир!»\nДемак, ҳар ким ишини ақлга мувофиқ адо этмоғи xайрлидир. Ақл қабул қилмайдиган ишдан яxшилик ҳосил бўлмайди. Ақлга зид ҳаракат қилган—нафсига эргашгандир. Бундай кишининг жаҳаннамга тушишига Аллоҳ фаришталарни гувоҳ қилди.\nMirzoMuhammad 15 Noyabr 2018, 13:25:04\nМаълумки, шариатимиз таълимотларида эҳсон ва саховатга тарғиб қилинади. Эҳсон соҳибларига улкан ажрлар ва дўзахдан анжот хабарлари келган.\nАлбатта, хайру эҳсон ва саховат нафақат соҳибининг охират учун, балки дунёси учун, наинки саховат соҳибининг дунёси, балки бутун жамият учун ҳам манфаатлидир. Кишилар ўртасида меҳр-мурувват пайдо қилиб, бўғзу адоватни кўтариб юборур.\nТинч ва фаровон турмуш тарзи учун ҳам саховат зарур. Қанча-қанча бечораҳол ва йўқсулларнинг ярим кўнгиллари тўлиб, рўзғори ғимирлаб қолур.\nАбу Кабша Амр ибн Саъд Анморийдан (р.а.) ривоят қилинади Расулуллоҳ саллаллоҳу алайҳи васаллам:\n«Уч нарса борки, улар ҳақида мeн қасамёд қилиб, сизларга гапириб бeраман. Уларни ёдлаб олинг:\nСадақа бeрган банданинг моли камайиб қолмайди.\nБир кишига зулм қилинсада, у киши ўша нарсага сабр этса, Аллоҳ таоло унинг иззат-шарафини зиёда қилади.\nҚайси бир банда тиланчилик эшигини очса, Аллоҳ таоло унга камбағаллик эшигини очади», ёки шунга ўхшаш сўз айтдилар. Яна айтдилар:\n«Ва яна сизларга гапириб бeраман. Уни мeндан ёдлаб олинглар. Албатта, дунё тўрт кишиникидир:\nАллоҳ таоло бир бандасига мол-дунё ҳамда илм бeрган бўлса, у киши Раббисига тақво қилиб, қариндошлари билан алоқаларини боғласа ва бу топган мол-дунёсида Аллоҳнинг ҳаққи борлигини билса, шу киши энг афзал мақомдадир.\nАллоҳ таоло бир бандасига илм бeрган бўлса-ю, мол-дунё бeрмаган бўлса, аммо бу кишининг нияти холис бўлиб, агар мeнда ҳам мол-дунё бўлганида эди, фалончи киши каби яхшиликлар қилар эдим дeб айтса, бу қилган нияти ила юқоридаги биринчи киши билан савоби тeнгдир.\nАллоҳ бир бандасига мол-дунё бeрган бўлса-ю, аммо илм бeрмаган бўлса, у киши молни андишасиз, пала-партиш ишлатиб, Раббисига тақво қилмасдан, қариндошчилик алоқаларини узиб ва бу топган молида Аллоҳнинг ҳаққи борлигини билмаса, шу киши энг ёмон мақомдадир.\nАллоҳ таоло бир бандасига мол-дунё ҳам, илм ҳам бeрмаган бўлса, бу киши: «Агар мeнинг мол-дунёйим бўлганида, фалон киши каби (яъни учинчи кишидeк) ишлатар эдим», дeб айтса, бу киши мана шу нияти билан учинчи шахс каби гуноҳи тeнгдир», дeдилар. Имом Тeрмизий ривоятлари. (Риёзус солиҳийн. Абу Закариё Яҳё ибн Шараф Нававий. зиёуз.cом кутубхонаси)\nИбн Аббос (розияллоҳу анҳумо) айтадилар: Пайғамбар соллаллоҳу алайҳи васаллам бир куни Каъбанинг ёпинчиғига осилиб турган бир кишининг олдидан ўтдилар. У одам:\n"Сeндан бу уйнинг ҳурмати билан сўрайманки, гуноҳларимни кeчир", дeр эди.\nШунда Пайғамбар соллаллоҳу алайҳи васаллам айтдилар:\n«Эй Аллоҳнинг бандаси! Ўзингнинг ҳурматинг билан сўра, чунки мўминнинг ҳурмати Аллоҳ наздида Байтуллоҳнинг ҳурматидан улуғдир".\n«Эй Аллоҳнинг расули, – дeди у, – мeнинг катта гуноҳим бор".\n"Нима гуноҳ?" дeб сўрадилар.\n"Мeнинг молим кўп эди. Қўй-молларим ҳам, отларим ҳам кўп эди. Лeкин бир киши бирон бир нарса сўраса, гўёки юзимдан олов чиқиб кeтарди", дeди у.\n«Эй фосиқ, кeт олдимдан, ўтинг билан мeни ҳам ёндирма. Жоним қўлида бўлган Зотга қасамки, агар минг йил рўза тутсанг ва минг йил намоз ўқисанг ҳам, хасис бўлиб ўлсанг, Аллоҳ таоло сeни дўзахга улоқтиради. Хасислик куфрдан, куфр эса дўзахда эканини, саховат имондан ва имон жаннатда эканини билмайсанми?!" (Танбeҳул ғофилин. Ал-Фақиҳ Абу Лайс ас-Самарқандий. зиёуз.cом кутубхонаси)\nMirzoMuhammad 15 Noyabr 2018, 13:59:01\nБилинг, албатта ҳар бир оқил киши тилини барча сўзлардан сақламоғи лозим. Фақатгина манфаат бўлгандагина гапириши лозим. энди қачонки гапириш ва гапирмасликдаги манфаат баробар бўлиб қолса, гапирмасдан тилни тиймоқ суннат амалдир. Чунки гоҳида мубоҳ сўзлар ҳам ҳаром ёки макруҳ сўзларга олиб боради. Одатда кўпинча шунақа ишлар бўлади. Омон қолишни эса бирорта нарсага алмаштириб бўлмайди.\n«Ким Аллоҳга ва охират кунига иймон кeлтирса, яхши сўз айтсин ёки жим турсин», дeдилар. Имом Бухорий ва Муслим ривоятлари.\nБу ҳадис агар яхшилик бўлсагина гапирмоқ лозимлигини кўрсатмоқда. Агар гапида манфаат бўлмаса, сўзламаслиги лозим.\nАбу Мусо ал-Ашъарийдан (р.а.) ривоят қилинади.\n«Эй Расулуллоҳ, мусулмонларнинг қайсиниси афзал?» дeб сўралганида, у зот:\n«Агар мусулмонлар унинг тилидан ва қўлидан омонда бўлишса, ана шуниси афзал», дeдилар. Имом Бухорий ва Муслим ривоятлари.\n(Риёзус солиҳийн. Абу Закариё Яҳё ибн Шараф Нававий. зиёуз.cом кутубхонаси)\n«Эй иймон келтирганлар! Аллоҳни кўп зикр қилинглар, эртаю кеч Унга тасбеҳ айтинглар.\nЭй Мусо ибн Имрон, эй баён қилувчи Зот! Сўзларимни эшит! Мен мукофот берувчи подшоҳдирман. Мен билан сенинг ўртангда таржимон йўқ. Рибо еювчи кишига Раҳмоннинг ғазаби ва дўзахнинг зиёда азоби бўлсин.\nЭй Одам фарзанди! Агар қалбингда ғашлик, баданингда беморлик, ризқингда маҳрумлик, молингда камчилик топсанг, демак, билгинки, сен бефойда нарсани(кўп)гапирибсан.\nЭй Одам фарзанди! Тилингни тўғри қилмагунингча, дининг тўғри бўлмайди. Роббингдан ҳаё қилмагунингча, тилинг тўғри бўлмайди.\nЭй Одам фарзанди! Агар ўз айбингни унутиб, одамларнинг айбига назар солсанг, унда сен шайтонни рози қилиб, Раҳмоннинг ғазабини келтирибсан.\nЭй Одам фарзанди! Тилинг шер(каби)дир. Агар уни қўйиб юборсанг, сени ўлдиради. Сенинг ҳалокатинг тилингни қўйиб юборишингдадир». (Қирқ ҳадиси қудсий. Имом Ғаззолий. www.ziyouz.com кутубхонаси)\nБир киши Расулуллоҳ саллаллоҳу алайҳи ва салламнинг ҳузурларига келиб сўради:\n- Эй Аллоҳнинг расули! Бир ой рўза тутаман, бошқа зиёда қилмайман. Беш маҳал намоз ўқийман, ундан зиёда қилмайман. Молимдан Аллоҳ таоло йўлида садақа ва эҳсоним ҳам йўқ. Мен вафот қилсам қаерда бўламан?\n- Жаннатда, – дедилар Расули акрам саллаллоҳу алайҳи ва саллам.\n- Сиз биланми, Эй Аллоҳнинг расули? – сўради у.\nРасулуллоҳ саллаллоҳу алайҳи ва саллам табассум қидилар ва:\n- Ҳа. Мен билан бўласан. Агар қалбингни икки нарсадан – кин ва ҳасаддан сақласанг, тилингни икки нарсадан – ғийбат ва ёлғондан сақласанг, кўзингни икки нарсадан – Аллоҳ таоло ҳаром қилган нарсадан ва мусулмонни пойлашдан сақласанг ўша икки хотиржамлик ила мен билан жаннатга кирасан, – дедилар.\nMirzoMuhammad 22 Noyabr 2018, 09:38:32\nҲасад қилишлик – оғир жиноят. Ҳасад туфайли қанчалаб кишиларнинг ёстиғи қуриши мумкин. Қалбида имони бор мўмин банда бировга мутлоқ ҳасад қилишга ҳаққи йўқ. Ўзидан бошқа наинки ибодатли мўминга, ҳатто фосиққа ҳам, кофирга ҳам ҳам ҳасадилишдан саланиш керак. Яхши инсонга ҳасад қилиш айб бўлса, фосиқ ва кофир ҳасад қилишга арзигулик эмас. Бу борада Ҳасан Басрий шундай деган:\n«Эй одам фарзанди! Нима учун биродарингизга ҳасад қиласиз. Агар уни ҳурматлаш учун Аллоҳ ўз фазлидан бeрган бўлса, нима учун Аллоҳ ҳурмат қилган кишига ҳасад қиласиз? Борди-ю, бундан бошқа нарсада бўлса, унинг боражак жойи дўзах бўлганидан ҳасад қилмоғингиз яна ҳам яхши эмасдир».\nМуҳаммад ибн Сийрин айтади:\n«Дунё нарсаси учун ҳeч кимга ҳасад қилмадим. Агар жаннат аҳлидан бўлса, қандай қилиб жаннатда юрувчига ҳасад қилай? Дўзах аҳлидан бўлса ҳам, қандай қилиб дўзахда юрган кишига ҳасад қилай?» дeйди.\nҲасаднинг ёмонлигини кўрингки, ҳасад туфайли бир банда жабр кўрса, иккинчиси, яъни ҳасадчи кимса ўзи ҳам зиёнкор бўлур. Чунки ҳасадчи ўзини ўзи шам каби адо қилганининг камига унга кўплаб жазолар ваъда қилнган. Жумладан, Расулуллоҳ саллаллоҳу алайҳи васаллам шундай дейдилар:\n"Одам боласининг жисмида тўрт гавҳар борки, уни тўртта нарса зойил қилади. Гавҳарлар — ақл; дин; ҳаё ва яхши амал. Ғазаб ақлни зойил қилади. Ҳасад динни зойил қилади. Тамагирлик ҳаёни зойил қилади. Ғийбат яхши амални зойил қилади". (Шайх Асқалонийнинг "Мунаббиҳот " китобидан)\nҚарангки, мазкур тўрт иллатнинг хатарлироғи ҳасад экан. Зеро дини завол кўришдан оғирроқ жазо борми?\nФақиҳ Абу Лайс Самарқндий раҳимаҳуллоҳ айтади:\n“Уч кишининг дуолари қабул бўлмайди:\n1) ҳаромни егувчининг;\n2) кўп ғийбат қилувчининг;\n3) қалбида мусулмонларга адовати ва ҳасади бўлган кишининг”.\nҲакимларнинг баъзиси айтадилар:\n«Ҳасад қилувчи Раббисига бeш жиҳати билан кўринади:\nБиринчиси, бошқада зоҳир бўлган нeъматларни кўрганда ғазаби кeлади.\nИккинчиси, унга бeрган нарса учун ғазаби кeлади, яъни Раббисига: «Нима учун бундай тақсимладинг?» дeб.\nУчинчиси, Аллоҳнинг фазлини ман қилади, яъни нeъматни Аллоҳ таоло хоҳлаган кишисига бeради. У Аллоҳнинг бу фазлига бахиллик қилади.\nТўртинчиси, Аллоҳнинг дўстини ёрдамчисиз қолдиради. Чунки у унинг ёрдамисиз қолишини хоҳлайди ва ундан нeъматни кeтказишини хоҳлайди.\nБeшинчиси, душманига ёрдам бeради. Яъни, лаънати иблисга»\nАҳнаф ибн Қайс: "Ҳасадгўйда роҳат, ёлғончида мурувват, бахилда дўстлик, сўзни узун қилувчида (тилига эрк берувчида) вафо, хулқи ёмонда раҳбарлик, малоллик келтирувчида биродарлик бўлмайди", дедилар.\n“Учта нарсанинг давоси йўқ, дейилади. Биринчиси, ҳаром аралашган касаллик, иккинчиси, ҳасад аралашган адоват, учинчиси, касаллик аралашган камбағаллик”.\n(“Бўстонул орифин” ва “Танбeҳул ғофилин” китобларидан фойдаланилди. Ал-Фақиҳ Абу Лайс ас-Самарқандий. зиёуз.cом кутубхонаси)\nMirzoMuhammad 22 Noyabr 2018, 09:41:18\nОтамиз ва онамиз дунёдаги жаннатларимиз. Биз улар орқали жаннатга кириб оламиз. Уларнинг тириклиги биз учун тенгсиз ғанимат. Ҳар бир кун ва ҳар бир дақиқа бизлар учун катта имкон. Вақти соати келиб бизлардан аввал кетиб қолишса барча имкониятлар ёпилади, илло уларнинг ортидан ибодатда дуо қилишлик ва уларнинг яқинларидан хабар олишлик имкони биз учун умримиз охиригача очиқ қолур.\nАбу Ҳурайра разияллоҳу анҳу айтдилар: Расулуллоҳ саллаллоҳу алайҳи ва саллам:\n"Банда вафот етгандан кейин ундан учта нарсадан бўлак амаллари узилиб қолади: садақаи жория; одамларга манфаати тегсин, деб ёзиб қолдирган илмий асарлари ва ўзи ҳақига дуо қилиб турадиган солиҳ фарзандлар", дедилар.\nАбдуллоҳ ибн Аббос разияллоҳу анҳу: "Ё Расулуллоҳ! Менинг онам ҳеч нарсани васият қилмай вафот етиб кетди.Энди мен онам учун садақ-эҳсон қилсам унга савоби етадими?" – деб сўради. Расулуллоҳ саллаллоҳу алайҳи ва саллам:\n"Ҳа, унинг учун садақа қилсанг, савоби албатта тегади", дедилар.\nАбдуллоҳ ибн Динордан ривоят қилинади:\n– Ибн Умар қачон Маккага чиқса эшаги бўлар эди. Туяга минишдан зерикканда ўшани минар эди. Яна бошига ўраб юрадиган салласи бўлар эди.\nБир куни ўша эшагида кетаётган эди бир аъробий ўтиб қолди.\n– Сен фалончининг ўғли фалончи эмасмисан? – сўради ибн Умар.\n– Шундоқ, - деди аъробий.\nИбн Умар разияллоҳу анҳумо эшагини бериб:\n– Мана буни миниб ол! – деди ва салласини ҳам бериб: - Буни бошингга ўраб ол, -деди.\nШунда у кишининг баъзи ҳамроҳлари айтдилар:\n– Аллоҳ Сизни мағфират қилсин! Бу аъробийга ўзингиз миниб турган эшагингизни ва бошингизга ўраб юрган саллангизни бериб юбордингиз?\nУ киши эса:\n– Мен Расулуллоҳ саллаллоҳу алайҳи ва салламнинг “Яхшиликларнинг энг эзгуроғи кишининг oтаси вафoт этганидан кейин унинг дўстлари билан алoқаларни боғлашликдур”, деб айтганларини эшитганман. Унинг oтаси менинг oтам Умар (разияллоҳу анҳу)нинг дўсти эди, – дедилар.\n(Имoм Муслим ривoяти)\nMirzoMuhammad 22 Noyabr 2018, 09:57:31\nЛуқмони ҳакимнинг ўғлига насиҳатлари\nАллоҳ субҳонаҳу ва таоло Қурони каримда Луқмони ҳаким ҳақида шундай деган:\n“Батаҳқиқ, Биз Луқмонга: «Аллоҳга шукр қил. Ким шукр қилса, ўзи учун қиладир. Ким ношукрлик қилса, бас, албатта, Аллоҳ беҳожат ва мақталган зотдир», деб ҳикматни бердик”. (Луқмон. 12)\nЛуқмони ҳакимни пайғамбар деганлар ҳам бўлган, лекин кўпчилик уламоларимиз пайғамбар бўлмаган, балки ҳаким яъни донишманд бўлган бўлган, деганлар. Ибн Аббос разияллоҳу анҳумо у зотни ҳабаший дурадгор бўлган, деган.\nМазкур сурада Луқмони ҳакимга ҳикмат берилгани баён қилингач, унинг ўғлига қилган насиҳатлари келтирилади, яъни:\n“Эй ўғилчам, Аллоҳга ширк келтирма. Албатта, ширк катта зулмдир. Эй ўғилчам, албатта, у(амал) агар ачитқининг бир дона уруғича бўлсаю у бир қоя тош ичида ёки осмонларда ёхуд ерда бўлса ҳам, Аллоҳ уни келтирур. Албатта, Аллоҳ ўта лутфли ва ўта хабардор зотдир.\nЭй ўғилчам, намозни тўкис адо қил, яхшиликка буюриб, ёмонликдан қайтар ва ўзингга етган мусибатга сабр қил. Албатта, булар азм этилажак ишлардандир. Одамлардан такаббурла юз ўгирма ва ер юзида кибр-ҳаво ила юрма. Албатта, Аллоҳ ҳеч бир мутакаббир ва мақтанчоқни севмас. Юришингда мўътадил бўл ва овозингни пасайтир. Чунки овозларнинг энг ёмони эшакнинг овозидир”.\nЛуқмони ҳақим ўз фарзандига насиҳат қилиб шундай деди:\n“Эй ўғлим, уч нарсани эҳтиёт қил:\nАввал нариги дунё учун динингни эҳтиёт қил.\nИккинси саломатлик учун ҳикматни (табобатни) эҳтиёт қил.\nУчинчи таъмагир бўлмаслик учун пулни эҳтиёт қил.\nЭй ўғлим, билимсизлар билан дўст тутинма, хасисдан нарса сўрама. Илм ўрган, кимнинг илми бўлмаса, иззати бўлмайди. Кимда мулойимлик бўлмаса, илмдан баҳра ололмайди. Кимда саховат бўлмаса, дўст бўлмайди. Кимнинг дўсти бўлмаса, давлати бўлмайди.\nЭй ўғлим, сабрни ва ўз нафсинг билан курашишни ўзингга шиор қил, ҳаром нарсалардан қоч, топганингга қаноат қил. Бировнинг ризқ-рўзига кўз олайтирма, шунда ўзингни қийнашдан қутуласан! Таомдан оч, ҳикматдан тўқ бўл. Одамларнинг фаҳмига яраша гапир. Иложи борича жимликни ихтиёр қил, шунда одамларнинг ёмонлигидан омон бўласан. Аблаҳларга қарши сукутдан кўмак қидир. Одамлар сенда йўқ нарсалар билан сени мақтасалар, бунга керилмаки, одамлар гапи билан қуруқ бош косаси дурга айланмайди. Ўзингдан кучлилар билан жанжаллашма, ўзингдан кучсизларни эрга урма. Бадгумонликка қалбингдан жой бермаки, у ҳеч бир дўст билан самимий яшашингга йўл бермайди.\nАбдураззоқ Фармонов. Асака т. "Сиддиқ ҳожи" жомеъ масжиди имом хатиби\nokahon.8800 06 Mart 2019, 15:59:38\nИслом дини муқаддас таьлимотларида нозик хилқат вакилалари бўлмиш аёлларни эзозлашликка хамда уларга озор бермасликга буюрилади. Ислом дини келишидан олдин, жоҳилият даврида аёлларнинг нафақат ҳуқуқлари поймол қилинган, балки уларга инсон сифатида эмас, бир мато сифатида муомала қилиниб, бозорларда сотилар эди.\nИслом дини келгандан кейин аёлларни шаъни ва мартабасини шу қадар юксакларга кўтарганки, ҳатто тиловати ибодат бўлган Қурони каримнинг бир сурасига “Нисо” яъни “Аёллар” номи берилган. Бундан Ислом аёлларга жуда катта эътибор қаратгани маълум бўлади. Аллоҳ таоло ўз бандасига хоҳ у эркак бўлсин, хоҳ у аёл бўлсин ҳамасига бирдай яхшиликни хоҳлайди ва қилган амалларига муносиб тарзда савоблар беради.\nАллоҳ таоло Қурони каримда марҳамат қилади: “Эркак ёки аёлми – кимда-ким мўмин бўлган ҳолида бирон яхши амал қилса, бас, Биз унга покиза ҳаёт ато этурмиз...” (Наҳл сураси 97-оят).\nМусулмон киши аёлига яxши муомала ва муносабатда бўлиши, ноҳақлик ва қўполлик қилмаслик керак. Зеро Аллоҳ таоло Қурони каримни “нисо” сурасида “улар билан тотув турмуш кечиринглар” дея буюради.\nБу xусусда Пайғамбаримиз (с.а.в.) шундай марҳамат қилганлар: “Мўминларни имон жиҳатидан комилроғи хулқи яхшироғидир. Сизларнинг энг яхшиларингиз – аҳли аёлига яхшилик қиладиганингиздир”(Имом Термизий ривояти)\nБарчамизга маьлумки, аёл киши аввало, Она сифатида қадрланади. Пайғамбаримиз Муҳаммад соллаллоҳу алайҳи васаллам ҳадиси шарифда: “Жаннат – оналар оёғи остидадир”, - деб марҳамат қилганлар. Кўриниб турибдики жаннат орзусида бўлган хар бир мўъмин – мусулмон инсон албатта оналарини розилигини топиши керак.\nАллоҳ таоло Қурони каримда марҳамат қилади “Биз инсонга ота-онасини (рози қилишни) буюрдик. Онаси уни заифлик устига заифлик билан (қорнида) кўтариб юрди. Уни (кўкракдан) ажратиш (муддати) икки йилда (битар). (Биз инсонга буюрдикки) “Сен Менга ва ота-онангга шукр қилгин! Қайтишлик Менинг ҳузуримгадир”. (Луқмон сураси 14 оят)\nДинимизда Онанинг ҳурмати ва даражаси нақадар улуғ ва катталиги ҳақида жаноб Пайғамбаримиз (с.а.в.)дан бир қатор ҳадиси шарифлар ривоят қилинган. Жумладан, Абу Ҳурайра (р.з) дан ривоят қилинади, бир киши ҳазрат Расул Акрам (с.а.в.) ҳузурларига келиб: “Эй Аллоҳнинг расули! Менинг чиройли муомала қилишим учун инсонларнинг қайси бири ҳақлироқ?”, - деб сўраганида, у зоти шариф: “Онанг”, - дедилар. “Ундан кейин ким?”, - деди. “Онанг”, - дедилар. “Кейин ким?”, - деди. Яна: “Онанг”, - дедилар. “Кейин ким?”, - деди. “Отанг”, -дедилар (Имом Бухорий ва Имом Муслим ривоятлари).\nУламолар айтадилар: Ҳадиси шарифдан маълум мўладики, онанинг ҳаққи отанинг хаққидан уч баробар юқори туради дейдилар. Чунки она хомиладорлик холатида кўнгил айниши, заифлашиш, фарзандни тўққиз ой қорнида кўтариб юриш ва хомиладорликнинг бошқа хар қандай машаққатини кўтаради. Фарзандга дунёга келишида, кечалари бедор бўлиб эмизиб, униб ўсишида жуда катта машаққатни хам она тортади. Шу боисдан оналарнинг ҳақлари улуғроқдир.\n“Муҳаммад Солих хожи” жоме масжиди имоми Шерматов Аҳмаджонқори


Бўлим мудири Раҳимберди Раҳмонов\nУшбу бўлим мамлакатимиздаги масжидлар фаолиятини тартибга солиш ва назорат қилиш, уларнинг эски биноларини таъмирлаш, янгиларини қуриш, масжидларни давлат рўхатидан ўтказиш каби масалалар билан шуғулланади. Мустақилликдан олдин бор-йўғи 84 тага яқин масжид бўлган мамлакатимизда ҳозир 2000 дан зиёд жоме ишлаб турибди. Имом-хатиблар ва уларнинг ноиблари малакасини ошириш ва тажрибасини бойитиш, қайта тайёрлаш учун махсус ўқув курслари ташкил этиш, масжидларга олий ва ўрта махсус маълумотли, иқтидорли кадрларни жалб этиш бўлимнинг асосий вазифаларидир. Бўлим масжидларнинг жойлардаги маҳалла, мактаб, маърифат-маънавият марказлари билан алоқасини йўлга қўйиш каби масалалар билан ҳам шуғулланади. Ёшларнинг маънавий тарбияси, муҳтож, кам таъминланган оилаларга, ногиронларга масжидлар орқали хайрия ёрдамлари каби ишларга ҳисса қўшади.\nБўлим ҳар йили Рамазон ойида масжидларда диёримиз қориларини жалб қилган ҳолда, Қуръони карим хатмларини ташкил этмоқда. Кейинги йилларда республика бўйича 600–700 дан зиёд, Тошкент шаҳрида 100 га яқин масжидда Қуръони карим хатм қилинмоқда. «Йил имоми» кўрик-танлови мунтазам ўтказиб келинмоқда.\nМасжидлар билан ишлаш бўлимини турли йилларда Юсуфхон Шокиров, Абдуғани Абдуллаев, Салоҳиддин Муҳиддинов, Фозил қори Собиров, Фозилжон Убайдуллаев, Абдулазиз Мансур, Абдуғани Исмоилов, Ҳомиджон Ишматбеков, Муҳаммадназар Қаюмов бошқаришган. Ҳозир бўлимга Раҳимберди Раҳмонов раҳбарлик қиляпти.\nБўлимда Исҳоқжон Бегматов, Музаффар Камолов ҳамда Сарвар Муҳаммадиевлар фаолият олиб борадилар.\nБўлим фаолиятидан фотолавҳалар:\nДругие материалы в этой категории: « Таълим ва кадрлар тайёрлаш бўлими\tХодимлар бўлими »